ساڵی شەقام لە جــوگرافیای جیهاندا – Knwe.org\nسەرەکی » راپۆرت » ساڵی شەقام لە جــوگرافیای جیهاندا\nساڵی شەقام لە جــوگرافیای جیهاندا\nهه‌ندێك ساڵ هه‌ن له مێژوودا به‌وه ده‌ناسرێنه‌وه كه ساڵی ناڕه‌زایی‌و ئاڵۆزی‌و شۆڕشن، وه‌ك ساڵه‌كانی 1848، 1917، 1968، 1989 ئه‌گه‌ر مێژوونووسان ساڵی 2019ش بخه‌نه ناو چوارچێوه‌ی مێژووییه‌وه، ره‌نگه به‌و ساڵه‌ش بڵێن ساڵی پڕ له ناڕه‌زایی شه‌قام.\nله رووی فراوانییه‌وه له‌سه‌ر ئاستی جوگرافیا، هیچ ساڵێك شان له شانی 2019 نادات، كه خۆپیشاندانی گه‌وره‌ی وای به‌خۆیه‌وه دیوه ژیانی رۆژانه‌ی وه‌ستاندووه‌و حكومه‌ته‌كانی خستۆته له‌رزه، ئه‌و خۆپیشاندانانه له هۆنگ كۆنگ، هیندستان، چیلی، پۆلیڤیا، ئیكوادۆر، كۆلۆمبیا، ئیسپانیا، فه‌ره‌نسا، چیك، روسیا، ماڵتا، جه‌زائیر، عیراق، ئێران، لوبنان، سودان‌و چه‌ند وڵاتێكی دیكه روویان دا.\nئه‌م خۆپیشاندانانه تا ئێستاش لێكدانه‌وه‌یه‌كی گونجا‌و‌و قه‌ناعه‌ت پێكه‌ری بۆ نه‌دۆزراوه‌ته‌وه، یه‌كێك له هۆكاره‌كانیشی ئه‌وه‌یه، شۆڕشه‌كانی 2019 له شوێنی جیاجیا رووی داوه، هه‌ندێك وڵاتی ده‌وڵه‌مه‌ندی وه‌ك هۆنگ كۆنگ‌و به‌رشه‌لۆنه، له هه‌نان كاتدا له وڵاتانی هه‌ژاری وه‌ك سودان‌و ڤه‌نزوێلا، ئه‌مه‌ش وای كردووه به ئاسانی خاڵی هاوبه‌ش له نێوانیاندا نه‌دۆزرێته‌وه، هاوكات گومانی ئه‌وه‌ش دێنێته ئاراوه كه شتێك له‌سه‌ر ئاستی جیهان روو ده‌دات، له‌گه‌ڵ ئه‌وه‌شدا رووداوێكی به‌رچاوی ئه‌وتۆ نه‌بینرا، له بابه‌تی رووخانی دیواری به‌رلین، یان گرتنی كۆشكی زستانه.\nهه‌رچه‌نده شۆڕشه‌كانی 2019 تا ئێستا سه‌ركرده‌یه‌كی گه‌وره‌ی جیهانیی نه‌ڕووخاندووه، یان حكومه‌تێكی سه‌ره‌كی له‌ناو نه‌بردووه، به‌ڵام هه‌ندێك سه‌ركه‌وتنی تۆمار كردووه، ناڕه‌زاییه‌كانی شه‌قام وای كرد ئیڤۆ مۆرالیس سه‌رۆكی پۆلیڤیا دوای 13 ساڵ حوكمڕانی له تشرینی دووه‌مدا ده‌ست له كار بكێشێته‌وه، یه‌كێكی تر له‌و سه‌ركردانه كه به‌هۆی خۆپیشاندانه‌وه له‌سه‌ر كار لاچوو عه‌بدولعه‌زیز بوته‌فلیقه‌ی سه‌رۆكی جه‌زائیر بوو، هه‌روه‌ها عومه‌ر ئه‌لبه‌شیر له سودان كه هه‌ردووكیان له مانگی نیساندا بوو، ئه‌ویش له دوای ده‌یان ساڵ حوكمڕانی، له لوبنان سه‌عد ئه‌لحه‌ریری سه‌رۆك وه‌زیر ده‌ستی له كار كێشایه‌وه، دوای ئه‌ویش له عیراق عادل عه‌بدولمه‌هدی سه‌رۆك وه‌زیر ده‌ستی له كار كێشایه‌وه، خۆپیشاندانه‌كان له هه‌ریه‌ك له عیراق‌و ئێرانیش تووندو تیژی لێکەوتەوە.\nراستییه‌كه‌ی ئه‌وه‌یه خۆپیشاندان‌و ناڕه‌زایی كۆمه‌ڵێك وڵاتی له باكووری ئه‌فریقا گرته‌وه‌و كاته‌كانیشیان نزیك بوون له‌یه‌كه‌وه، هه‌روه‌ها خۆپیشاندانی جه‌ماوه‌ری فراوان له یه‌ك كاتدا‌و له كۆمه‌ڵێك وڵاتی جیاجیا له هه‌ردوو ناوچه‌ی خۆرهه‌ڵاتی ناوه‌ڕاست‌و ئه‌مریكای لاتین، ده‌مانگه‌یه‌نێته ئه‌و بڕوایه‌ی خۆپیشاندانه‌كان ئه‌وه‌نده فراوانن به‌شی ئه‌وه ده‌كه‌ن پێیان بوترێ شۆڕشی ئیقلیمی، چونكه رووداوه‌كانی كه له وڵاتێك روو ده‌ده‌ن، به روونی ره‌نگدانه‌وه‌ی ده‌بێت له‌سه‌ر وڵاتانی دراوسێی، ئه‌مه‌ش به‌هاری عه‌ره‌بیمان وه‌بیر دێنێته‌وه.\nله خۆپیشاندانه‌كاندا دروشمی زه‌ق‌و به‌رچاوی (با بڕوخێ ده‌سه‌ڵات) له وڵاتێك كه ده‌وترایه‌وه، هه‌ر زوو ده‌په‌ڕێییه‌وه بۆ وڵاتانی ده‌وروبه‌ری‌و سنووری ده‌بڕی، چونكه له‌م سه‌رده‌مه‌دا كه په‌یوه‌ندی كردان ئاسانه، بیر‌و را‌و دروشمه‌كان زۆر به ئاسانی له رێگه‌ی مۆبایله‌وه ده‌گوازرێنه‌وه، ته‌نانه‌ت له خۆپیشاندانه‌كانی هه‌رێمی كاتالۆنیای ئیسپانیادا هه‌ندێك كه‌س ئاڵای هۆنگ كۆنگیان پێ بوو، لاسایی تاكتیكی خۆپیشاندانه‌كانی ئه‌وێشیان ده‌كرده‌وه وه‌ك داگیر كردنی فڕۆكه‌خانه.\nپزیسكی سه‌رهه‌ڵدانی خۆپیشاندانه‌كان له وڵاتێكه‌وه بۆ وڵاتێكی دیكه جیاواز بوو، له هه‌ندێك وڵات هۆكاره‌كه ئابووری بوو، وه‌ك به‌رزبوونه‌وه‌ی نرخی بلیتی میترۆ له چیلی، یان سه‌پاندنی باج به‌سه‌ر واتس ئه‌پ له لوبنان، له هه‌ندێك وڵاتی دیكه‌دا پاڵنه‌ره‌كان زیاتر سیاسی بوون، وه‌ك یاسای نوێی تایبه‌ت به كۆچ‌و په‌نابه‌ران له هیندستان، یان یاسای راده‌ست كردنه‌وه‌ی تاوانباران به چین له هۆنگ كۆنگ.\nهه‌ندێك بابه‌تی دیكه‌ش له هه‌ندێك شوێن بوونه هۆی ناڕه‌زایی، وه‌ك بابه‌تی كوێره‌وه‌ری ژیان‌و گوزه‌رانی خه‌ڵك‌و گه‌نده‌ڵی‌و ده‌سه‌ڵاتی كه‌مینه‌و تۆمه‌تبار كردنی ده‌سته‌بژێری سیاسی‌و ئابووری به‌وه‌ی ئاگایان له گه‌ل نییه‌و ئاوڕی لێ ناده‌نه‌وه.\nئامرازه‌كانی په‌یوه‌ندی كۆمه‌ڵایه‌تی له هه‌ر جێیه‌ك بن ئامرازی به‌هێزن، چونكه ده‌رفه‌ت به خه‌ڵكی راپه‌ڕیو ده‌ده‌ن تا له باره‌ی چه‌وسانه‌وه‌كانیان‌و دروشمه‌كانیان‌و تاكتیكه‌كانیانه‌وه گفتوگۆ بكه‌ن، هیندستان له هه‌وڵێكدا بۆ رێگرتن له ته‌شه‌نه كردنی ناڕه‌زاییه‌كان هێڵی په‌یوه‌ندی له هه‌ندێك شار بڕی، به‌ڵام له كاتێكدا ئه‌وه روونه كه ئامرازه‌كانی په‌یوه‌ندی كۆمه‌ڵایه‌تی له توانایدا هه‌یه زۆرترین خه‌ڵك له ده‌وره‌ی بابه‌تێك كۆ بكاته‌وه، له هه‌مان كاتدا یارمه‌تیده‌ریشه بۆ ئه‌وه‌ی شۆڕشه‌كه پێوه‌ی دیار نه‌بێت كه سه‌ركرده‌ی نییه، له راستیشدا هه‌ر ئه‌و بێ سه‌ركرده‌ییه وای كردووه كه‌م له‌و خۆپیشاندان‌و ناڕه‌زاییانه سه‌ركرده‌ی وڵاته‌كانیان بڕووخێنن، تاك‌و ته‌رایه‌كیش سه‌ركه‌وتوو بوو وه‌ك ئه‌وه‌ی جه‌زائیر كه دوای گۆڕینی حكومه‌تیش هه‌ر درێژه‌ی كێشا.\nخۆپیشاندان‌و ناڕه‌زاییه‌كانی 2019 ته‌نیا چه‌ند نیشانه‌یه‌كی كه‌می له گۆڕانكاریی پیشان دا، له راستیدا له‌گه‌ڵ نزیكبوونه‌وه‌ی كۆتایی ساڵه‌كه‌دا ره‌نگه ناڕه‌زاییه‌كان جارێكی دیكه خۆیان رێك بخه‌نه‌وه‌و رووبه‌ڕووی حكومه‌تی هیندستان ببنه‌وه له‌به‌ر ئه‌وه‌ی حكومه‌ت له خۆپیشاندانی پێشوودا كاردانه‌وه‌ی گه‌مژانه‌و توندوتیژی هه‌بوو، له خۆپیشاندانه‌كاندا چه‌ندان بیریاری ناسراویان به‌به‌ر چاوی كامێراكانه‌وه ده‌ستگیر كرد، پۆلیس شێوازی دڕندانه‌ی به‌كار هێنا دژی خوێندكاران، هه‌موو ئه‌وانه‌ش بۆی هه‌یه ببنه پاڵنه‌ر بۆ پشێویی زیاتر له هیندستان.\nخۆپیشاندانه‌كانی هۆنگ كۆنگیش پێ ده‌چێ درێژه بخایه‌نێت، له ئیسپانیا‌و چیلیش ره‌نگه دۆخه‌كه ئاڵۆزتر بێت، له كۆتاییشدا ئه‌وه‌ی له 12 مانگی رابردوودا رووی دا سه‌لماندی كه گرژی‌و ئاڵۆزییه كۆمه‌ڵایه‌تییه‌كان له هه‌ندێك شوێنی جیهان ده‌ركه‌وتن‌و دووباره بوونه‌وه، چاوه‌ڕوان نه‌كرا بوو، هۆكاره‌كانیشی چاوه‌ڕوان نه‌كراو بوون، له‌به‌ر ئه‌وه ساڵی 2019 به كه‌ڵكی ئه‌وه دێت جێگه‌ی خۆی له تۆماری مێژوودا بكاته‌وه وه‌ك ساڵی ناڕه‌زایی‌و خۆپیشاندانی شه‌قام، ئه‌گه‌ریش هه‌یه ساڵی 2020 رووداوی ئه‌وتۆ روو بدات كه هه‌موو جیهان بهه‌ژێنێت.


کاردانەوەی سەرۆک ئۆباما لەسەر کۆچی دوایی فیدڵ کاسترۆ\nپاش بڵاو بوونەوەی هەواڵی مردنی فیدڵ کاسترۆ سەرۆک ئۆباما بۆ گەلی کوبا لێدوانی دا و هاوخەمی خۆی دەربڕی و پێی ڕاگەیاندن کە بەردەوام دەبێت لە هەوڵەکانی بۆ ئاسایی کردنەوەی پەیوەندییەکان لەگەڵ ئەو وڵاتەدا.\nسەرۆک ئۆباما ڕایگەیاند " ئەمڕۆ ئێمە هاوخەمی خۆمان بۆ بنەماڵەی فیدڵ کاسترۆ دەردەبڕین و بیرو هزرمان لەگەڵ گەلی کوبایە، لە ڕۆژانی داهاتوودا ئەوان ڕابوردویان بیردەکەوێتەوە و هەروەها هەنگاو دەنێن بەرەو داهاتوو. لە هەمانکاتدا، گەلی کوبا دەبێت ئەوە بزانن کە هاوڕێیەک و هاوبەشێکیان هەیە لە وڵاتە یەکگرتووەکانی ئەمەریکا".\nبە لە بەرچاوگرتنی ئەوەی کە کاردانەوەی جۆراوجۆر لە ناو کوباییەکاندا هەیە هەم لە ناو ئەمەریکا و هەم لە ناو کوبا لەسەر مردنی کاسترۆ، بۆیە سەرۆک ئۆباما نە ستایشی کاسترۆی کرد و نە سەرزنشتیشی کرد، بەڵام گوتی ئەوە دەهێڵێتەوە بۆ مێژوو بریار لەسەر کاریگەری کاسترۆ بەسەر جیهانەوە بدات.\nسەرۆک ئۆباما گوتی " لە میانەی ماوەی سەرۆکایەتیمدا، کارێکی زۆرمان کرد تا ڕابوردوو وەلاوەبێین، هەوڵی داهاتویەک بدەین کە تیایدا پەیوەندییەکانی نێوان هەردوو وڵات لە بری جیاوازییەکان بە بەها هاوبەشەکانی وەکو دوو دراوسێ و دوو هاوڕێ بناسرێت، یەکگرتنی خێزانەکان، کەلتور، بازرگانی و مرۆڤایەتی هاوبەش".\nسەرۆکی هەڵبژێردراوی ئەمەریکا دانۆڵد ترامپ سەرەتا لە سەر تۆڕی کۆمەڵایەتی تویتەری سەرلەبەیانی ڕۆژی شەممە تەنها نوسیبوی " فیدڵ کاسترۆ مرد" بەڵام پاشان بەیاننامەیەکی بڵاو کردەوەو تیایدا کاسترۆی بە "دیکتاتۆرێکی دڕندە" لەقەڵەم داوە کە بۆ ماوەی نزیکەی ساڵە گەلی خۆی سەرکوت کردووە.


زۆرێک لەوڵاتانی جیھان، بەتایبەت ئەوانەی کە ھەنوکە لەریزبەندی ھەرە وڵاتە پێشکەوتووەکانی جیھانن سەردەمانێک بە بارودۆخێکی پڕ لە ھەژاری و جەنگ و داگیرکاریدا تێپەریوون دواتر لەرێگەی ھەردوو سێکتەری پەروەردەو خوێندنی باڵاوە توانیویانە گۆرانێکی ریشەی لە دوبارە بنیاتنانەوەی وڵاتەکانیاندا بکەن. ئەزمونی ھەریەک لە وڵاتانی یابان و ئەلمانیا و کۆریای باشور ئاماژەیەکی رونە، کە لەدوای جەنگ و ماڵوێرانیەکی زۆر توانیان لەرێگەی سیستمی پەروردەوە بگەن بە ترۆپکی پێشکەوتن. واتە ئەوە پەروەردەبوو لەدوای جەنگێکی ماڵوێرانکەر توانی گۆرانێکی نەوعی لەو ولاتانەدا بھێنێتە ئاراوەو ھەنوکە بگەن بەو ئاستە لە پێشکەوتن و خۆشگوزەرانی.\nحکومەتی ھەرێمی کوردستان و بەتایبەت کابینەی نۆیەم بەھۆی ئەوەی کابینەیەکی تەواو پۆلیسیەو ھیچ ماھیەتێکی نەھێشتۆتەوە بۆ شکۆی مامۆستاو زانکۆکان، بەپلانێکی پێشوەختە سێکتەرە پەروەردەییەکانی تەواو بێبایەخ کردووە، رێگەنادا ناوەندە ئەکادیمییەکان ببن بە زادەی بەرھەمھێنانی خوێندکاری داھێنەر و پر مەعریفە. ئەم کابینەیە زانکۆی کردووە بە دەزگایەکی رواڵەتی و تەنھا بۆ بەخشینەوەی بروانامەو پاسیڤکردنی خوێندکار!\nسەرۆکی حکومەت و زۆرێک لە وەزیرەکانی کابینەی نۆ ھێندەی بە پێودانگی دەزگا ئەمنییەکان دانراون نیو ھێندە بەھۆی توانستی زانستی و ئەکادیمیەوە دانەنراون، کابینەی نوێی حکومەت بەشێوازێکی ناراستەوخۆ (ئایدۆلۆجیای بەرخۆریزمی) بڵاودەکاتەوەو تاکێکی بەرخۆر بەرھەم دێنێ لە زانکۆکاندا کە تەواو بەتاڵە لە زانست و بیرکردنەوەی رەخنەگرانەدا، فاکتی ترس لە روخانی کابینە میللیتاریەکەی، وایکردووە سەرۆکی حکومەت و تیمەکەی ھەرجارەو بەبیانویەک دەرگای قوتابخانەو زانکۆکان دابخەن لەبەرامبەدا دەرگای دەیان دامودەزگای پۆلیسی و داپڵۆسێنەر بکەنەوە!\nخولاصە، لەولاتانی پێشکەوتودا پەیوەندیەکی دیالێکتی پتەو لەنێوان زانکۆو کاربەدەستانی حکومەتدا ھەیە، زۆرجار بۆ روبەرووبونەوەی پێشھات و ئاڵنگاریەکان پشت بەراو سەرنجی مامۆستایانی زانکۆ دەبەسترێ، ھیچ ناوەندێک بارتەقای زانکۆو پەروەردە گرنگ نییە بۆ پیشخستنی زیاتری وڵات و چارەسەرکردنی قەیران و گرفتەکانی بەردەم حکومەتدا.\nبەئامانجگرتنی ھەردوو سێکتەری پەروەردەو خوێندنی باڵا لەلایەن حکومەتی ھەرێمەوە لە ساڵانی ئایندە لێکەوتەی زیاتر دەبێ، بەجۆرێک تەنھا بۆ قەرەبوکردنەوەی خوێندنی فەوتاوی ئەم چەن ساڵەی خوێندکاراندا پێویستمان بە دەیان ساڵە. ئەگەر حکومەت بەم میتۆدەی ئێستایی بەردەوام بێ لەبێئەرزشکردنی خوێندندا ئەوا کوردستان پاشەکشەیەکی گەورەی زانستی و ئەکادیمی بەخۆوە دەبینێ و لە دەرەنجامیشدا ئاستی زانستی و رانکینی زانکۆکانی خراپتر دەبێ بەبەراورد بە ئاستی زانستی دواکەوتوترین وڵاتانی جیھان.


تەرمی ئەندازیارێک دۆزرایەوە - RojNews\nتەرمی ئەندازیارێک دۆزرایەوە\nدوای دوو ڕۆژ لە ونبوونی، تەرمی ئەندازیارێک لە شاری هەولێر دۆزرایەوە، پۆلیسیش ڕایدەگەیەنێت، کە دۆسیەی لێکۆڵینەوە بۆ ڕووداوەکە کراوەتەوە.\nئێوارەی ئەمڕۆ، لە گەڕەکی ئازادیی شاری هەولێر، تەرمی ئەندازیارێکی تەمەن ٣٧ ساڵ لە شاری هەولێر دۆزرایەوە.\nھۆگر عەزیز، وتەبێژی پۆلیسی ھەولێر، بە ڕۆژنیوزی ڕاگەیاند:"ماوەی دوو ڕۆژ بوو کەسێک کە پیشەکەی ئەندازیاربووە لەماڵ چووەتە دەرەوە و نەگەڕانەوەتەوە، دوای لێکۆڵینەوە تەرمەکەی لەو شوێنە دۆزرایەوە کە بەکرێ بۆ نووسینگەی پیشەکەی گرتبووی".\nئەوەشی خستەڕوو:"ئەو کەسە لەدایکبووی ساڵی ١٩٨١ و ناوی زانا فەیسەڵە و پیشەی ئەندازیاربووە، باوکی چوار منداڵە و دانیشتووی شاری ھەولێرە، لەکاتی پاککردنەوەی ئەو شوقەیەی بەکرێ بۆ کردنەوەی نووسینگەی خۆی گرتبووی، لە گەڕەکی ئازادی لە سێیەمین نھۆم دەکەوێتە خوارەوەو گیان لەدەست دەدات".\nوتەبێژی پۆلیسی ھەولێر، ئاماژەی بەوەشکرد، کە بەھاوکاری کەسوکاری ئەندازیارەکە و تیمەکانی پۆلیس، لەکاتی لێکۆڵینەوەی ونبوونی توانرا تەرمەکەی بدۆزرێتەوە، دۆسیەی لێکۆڵێنەوەیش بۆ ڕووداوەکە کراوەتەوە.


https://1baiser.com نوێنه‌ری هه‌ده‌په له هه‌رێم: پارتی ده‌یه‌وێت باره‌گاکانمان پێ دابخات |\nHome سەرەکی نوێنه‌ری هه‌ده‌په له هه‌رێم: پارتی ده‌یه‌وێت باره‌گاکانمان پێ دابخات\nبه‌رپرسی په‌یوه‌ندییه‌کانی پارتی دیموکراتی گه‌لان ״هه‌ده‌په״ له هه‌رێمی کوردستان ڕایده‌گه‌یه‌نێت پارتی له‌ژێر فشاری تورکیا ئه‌ندامانیان ده‌ستگیر ده‌کا و به‌و کرده‌وانه‌شی ده‌یه‌وێت بێزاریان بکات و باره‌گاکانیان له هه‌ولێر دابخه‌ن.\nعابید ئیكە، بەرپرسی پەیوەندییەكانی ״هەدەپە״ لە هەرێمی كوردستان، به ״ئاژانس״ی ڕاگه‌یاند: ״ئێمە لە لایەن مەسعود بارزانی، سەرۆكی ئەوكاتی هەرێم ڕەزامەندی دراوە بە كردنەوەی بارەگەكەمان، بەڵام بەم شێوە ئیستفزازیە پارتی لەژێر فشاری توركیا دەیەوێت بارەگەكەمان پێ دابخات.״\nمانگێک زیاتره ئه‌ندامێکی هه‌ده‌په له هه‌ولێر ده‌ستبه‌سه‌ره و هه‌فته‌ی ڕابردووش ئه‌ندامێکی تری ئه‌و پارته له هه‌ولێر به ناوی ئه‌رده‌م سه‌ڤدا ده‌ستگیر کراوه.\nئیکه وتیشی: ״ئەردەم تەمەنی بیستوشەش ساڵە و پێشووتریش له زانكۆی سەڵاحەدین زانكۆی تەواو كردووە و هیچ تۆمەتێكی لەسەر نییە، تەنیا ئەوە نەبێت كە پارتی لەژێر فشاری توركیا ئەم ڕەفتارانە بەرامبەر بە ئەندامانی ئێمە دەكات.״\nتا ئێستا 9 ئه‌ندامی هه‌ده‌په له شاری هه‌ولێر له لایه‌ن ئاساییش پارتییه‌وه ده‌ستگیر کراون و هه‌ندێکیان ئازاد کراون و هه‌ندێکیشیان نێردراونه‌ته‌وه باکووری کوردستان.


كوردە باپیر: لەگەڵ ئەوەنیم كچان لە خوار 20 ساڵییەوە شو بكەن | دەزگاى زارى کرمانجى\nكوردە باپیر: لەگەڵ ئەوەنیم كچان لە خوار 20 ساڵییەوە شو بكەن\nمحەمەد ئامۆكەیی- هەڵەبجە: تا دێت توندوتیژییەكان و جیابوونەوەی هاوسەران لە باشووری كوردستان رووی لە هەڵكشاندایە كەم رۆژ هەیە بەدەیان حاڵەتی جیابوونەوە لە دادگاكانی كوردستان تۆمار نەكرێت، بۆ ئەمەش تەكنەلۆژیاو قەیرانی دارایی و گرفتە كۆمەڵایەتییەكان بە هۆكاری سەرەكی دادەنرێن، توێژەری كۆمەڵایەتی كوردە باپیر، لە دیدارێكی زاری كرمانجی تیشك دەخاتە سەر توندوتیژییە خێزانییەكان و بەرزبونەوەی تەڵاق، دەڵێت" مێژووی مرۆڤایەتی بێبەش نەبووە لە توندوتیژی، كە تیایدا هەموو جۆرە توندوتیژیەك كراوە، بەڵام هەمیشە ژنان و ڕەگەزی مێینە پشكی شێریان بەركەوتووە و زیاتر لەپیاوان دووچاری بوون، هەر لەخودی ژن بەرامبەر بە ژن و پیاو بەرامبەر بەژن، لە هەموو جۆرەكانی توندوتیژی (جەستەیی، دەروونی، سێكسی، ئیهمالكردن، بێبەشكردن.\nگووتیشی " ژن بەهۆی مێینەیەوە تائێستاش لەم دونیای پێشكەوتنەدا نەتوانراوە وەكو پیاو سەیر بكرێت و خۆشی نەیتوانیوە خۆی ئیسپات بكات، و هەمیشە لە پلەی دووەمدا بووە، تا ئەم ناعەدالەتییە هەبێت، توندوتیژیش بەرامبەر بە ژن هەردەبێت."\nلە بارەی ئەو گرفتانەی دەبنە لەمپەر لەبەردەم ئافرەتان لە كوردستان ئەو توێژەرە باس لەوەدەكات" كێشەی سەرەكی هەرە زۆری ژنان نەبوونی ئابوورییەكی سەربەخۆیە، هەرچەند لەچاو ساڵانی پێشوو گۆڕانكاری بەسەرداهاتووە بەشێكی باشی ژنان لە دەرەوە كاردەكەن، بەڵام نەبوونی ئابووری سەربەخۆ بەڕای من هۆكاری سەرەكییە بۆ ئەنجامدانی توندوتیژی دەروونی و جەستەیی، ژن ناچارە بۆ بژێوی خۆی و مناڵەكانی كۆمەڵێك لە نادادی و چەوساوەیی قبووڵ بكات، لە ژێر فەرمانی كەسێكی دیكەدا بێت و بەپێی خواست و ویستی پیاو مامەڵە بكات و حەزو ویستەكانی خۆی لە گۆڕنێت، لەكاتی ئاژاوەو ناخۆشی و نەگونجان لەگەڵ هاوسەر ئەگەر ئابووری سەربەخۆی نەبێت، ناچارە ژیانی كۆلەمەرگی بۆ خۆی و منداڵەكانی هەڵبژێرێت. نەخوێندەواری، دەردێكی كوشندەیەو سەرچاوەیەكە بۆ ئەو توندوتیژیانەی بەرامبەر بە ژن دەكرێت، بەهۆی خوێندەواری و بەرزی ئاستی ڕۆشنبیری و پێشكەوتنی كۆمەڵگاو كرانەوەی بە دونیای دەرەوە و بەئاسانی دەست ڕاگەیشتن بەكەسانی دیكە، ئاستی توندوتیژیەكان هاتوونە خوارەوە بەڵام هەر زۆرن.\nكوردە باپیر، باس لە كمكردنەوەی توندوتیژیەكان دەكات و رای دەگێنێت" بەگشتی كرانەوەی كۆمەڵگە، دوو ڕووی هەیە، لەلایەك ئاسانتر و باشتر ڕادەگەیت بە دونیاو زانیاری و هۆشیاری كۆمەڵایەتی، لەلایەكی دیكە چەندین توندوتیژی دیكەی تێدا ئەنجامدەدرێت، لە ڕووی دەروونی و سێكسی و هەندێ جار جەستەیش، بۆیە پێویستە تاكەكان هۆشیاربن لەوەی كە چۆن بەكاریدەهێنن، دەڵێم." پێویستە یاسا سەروەربێت بۆ بنەبڕكردن یا كەمكردنەوەی توندوتیژی لەكۆمەڵگەدا، چ بەرامبەر ژن بێت یان پیاو یان هەر بوونەوەرێكی دیكە، ئەگەر یاسا بە ڕۆڵی خۆی هەستێت دڵنیام ژیان جوانتر دەبێت، لە غیابی یاساو سەروەر نەبوونی، هەركەس بەكەیفی خۆی توندوتیژی ئەنجامدەدات، نەكردنی توندوتیژیەكە پەیوەست دەبێت بەویژدانەوە."\nكوردە" نەیشاردەوە هێشتا رێگریەكان لەبەرەو پێشڤەچوونی ئافرەت دەكرێت لە هەرێمی كوردستان، ئەگەر خوێندنەوە بكەین كۆمەڵگەی كوردی كۆمەڵگەیەكی پیاو سالارییە، پیاو پلەی باڵاترو خاوەن بڕیاری ماڵ و ژیان و داراییە، ئەمە ڕێگرە لەبەردەم بەشداری و ڕۆڵی ژنان لە كۆمەڵگادا، هەتا ئێستاش عەیبەو مەكەو مەڕۆ كاریگەری گەورەی نەرێنی هەبووە لە سەر تواناو ڕۆڵی ژن، ناتوانین ڕۆڵی ئاینیش بەهەند وەرنەگرین، بەڕای من كاریگەری نەرێنی هەبووە، هەڵبەت قسەكە لەسەر ئایین نیە، بەڵكو ئەوەی كە هێندە بۆ چاوسووركردنەوە بەكارهێنراوە، هێندە بۆ بەگەڕخستنی تواناكان بەكارنەهێنراوە، خێزانیش بەهۆی عادات و تەقالیدو نەخوێندەواری و قسەو قسەڵۆك و نزمی ئاستی ڕۆشنبیریی، بەردەوام لەخەمی حەیا نەچوون و مەكەو مەڕۆی كچەكانیاندان، هێندەی لە قسەو قسەڵۆكی خزم و دراوسێ و كۆمەڵگە ترساون، نیو هێندە پەرەیان بە پەروەردەی دروست و توانای كچەكانیان نەداوە." كوڕ تا ئەو پەڕی ئازاد كراوە كچیش لە تەمەنی هەرزەكاریەوە تا ئەوپەڕی دەست بەسەر، هەر لە هەڵبژاردنی جل و بەرگ و هاوڕێ و كار و ئەوە خۆمانین كە وادەكەین تڕوانینی كۆمەڵگە چۆنبێت، مەگەر هەر خۆمان نین، من تۆ و ئەو و ئەوانی تر كۆمەڵگە پێكدێنین !؟ خێزان كەمتەرخەمە لەوەی كە بتوانێت كەسایەتی كچەكەی لە بنەڕەتەوە بەهێز بكات، هەمیشە وەكو بوكەڵەیەكی پڕكردنەوەی ئارەزووە سێكسیەكان پێناسەی دەكات، خەڵك سەیرت نەكات ئەوێت دەرنەكەوێت، هەرخۆمانین وادەكەین كە تەنها ئەو پێناسەیە بدرێت بە ژن، دەنا ژن هیچ جیاواز نیە لە ڕووی ژیری و توانای كارو لە پیاوان."\nتوێژەری كۆمەڵایەتی كوردە باپیر، باس لە رۆل و كاریگەری و لاوازی رێكخراوەكانی كۆمەڵی مەدەنی و حزبی دەكات لە هۆشیاركردنەوەی تاكەكانی كۆمەڵگە، " ناتوانین بڵێین ڕۆڵیان نەبووە لە هۆشیار كردنەوەی ژنان، بەڵام وەكو پێویست بەو ئەركەی سەرشانیان هەڵنەستاون، زیاتر هەژموونی حیزب زاڵ بووە بەسەریاندا نەیانتوانیوە سەربەخۆبن، بەداخەوە هێندەی لەخەمی كۆكردنەوەی هاوحیزبی دابوون هێندە لەخەمی پرسی ژندا نەبوون، هەڵبەتە هەر كاریگەریان هەبووە، خۆش بەختابە چەندین شێڵپەر و هەوڵی هۆشیاری ژنان هەبووە، بەهیوای ئەوەی سەربەخۆ بۆ ژنان هەوڵبدەن وەبەجۆرێك مامەڵە نەكەن كەپرسی پلە دووی ژن زیندوو بكەنەوە، زیاتر ژن بەئەركەو مافیان ئاشنا بكەن و لەهەوڵی دەست گیرۆی ژناندابن وە هەوڵی عەدالەتی كۆمەڵایەتی بدەن، ئەو بیرۆكە ناشرینە بڕەوێننەوە كەوابزانرێت ئامانجییان زاڵبوونە بەسەر پیاودا وەهەوڵی هۆشیاری ڕەگەزی بەرامبەریش بدرێت كاتێك كە ژنێك داوای مافی خۆی دەكات (دەم درێژ) نییە، وە ئەوانەی لەدەرەوە كار دەكەن (لەشفرۆش و بەرەڵا) نین، ژنانیش بەجۆرێك مامەڵە بكەن ڕێز و بەهایان هەبێت و وەكو كاڵایەكی حەز سەیر نەكرێن."\nلەسەر بەرزبونەوەی رێژەی تەڵاق ئەوەشی گووت" ئەگەر باسی جیابوونەوە بكەین بەداخەوە ئامارەكان باشمان پێ ناڵێن ڕێژەی تەڵاق بەردەوام لە بەرزبوونوەودایە، كچ و كوڕی ئێمە بەجۆرێك كپت كراون هەرزوو حەزی سێكسی بۆلای یەكتریان ڕادەكێشێت ئەمەش تەنهاوتەنها لە پڕۆسەی هاوسەرگیریدا یەك دەگرێتەوە، زۆربەی كچان لە خوار تەمەنی 20 ساڵی هاوسەرگیریی دەكەن كە بەتەواوەتی دژی ئەوەم، چونكە نە لەڕووی ئەقڵی و نەجەستەی كامڵ نەبووە، هێشتا خۆی مناڵەو پێویستی بە چاودێری كردنە چ بگات بە چوونە ژیانێك كە پڕە لە بەرپرسیارێتی، سەرەتا تەنها وا دەزانن پڕكردنەوەی ئارەزووەكانە بەڵام كەواقع دەبینن جۆرێكی ترە ناچار بە جیابوونەوە دەبن بۆیە زۆربەی ئەوانەی خوار تەمەنی 20 ساڵ هاوسەرگیریان كردووە جیا دەبنەوە."\nتوێژەرەی كۆمەڵایەتی كوردە باپیر، باسی لە زیانەكانی تۆڕە كۆمەڵایەتیەكان كردوو ئەو تۆڕانەی بە مەترسی ناوبردن لەسەر لێكترازانی خێزانی و بەرزبونەوەی توندوتیژیەكان" تۆڕەكۆمەڵایەتیەكان كاریگەریان هەیە لەسەر جیا بوونەوە ئەوەی لەتۆڕەكۆمەڵایەتیەكان پیشان دەدرێت ڕووی ڕاستی ژیان كردنەكە نییەو تەنها بەشێكی ڕووكەشی ژیانت پیشان دەدات، بەڵام كوڕوكچانی كامڵنەبوو بەراووردی ژیانی كەسایەتیەكانی تۆڕەكۆمەڵایەتیەكان دەكەن بەژیانی خۆیان و دەبینن كەجیاوازە، بۆیە كێشەكان سەرهەڵدەدەن و دوواتر بەرەو جیابوونەوە دەچێت، قەیرانی دارایش یەكێكی ترە لە هۆكارەكانی جیابوونەوە كە لەم ماوەی كۆتای كاریگەری هەبووە چەندین خێزان بەهۆی نەتوانینی پڕكردنەوەی پێویستییە مادییەكان بۆتە سەرهەڵدانی كێشەو سەرئەنجام جیابوونەوە رووی داوە."\nلە دوا پەیڤەكانیدا گووتیشی" ئەوەی جێگەی نیگەرانیە لە كوردستان دراما بیانیەكان بەبێ فلتەر بەخش دەكرێن و گومان لەوەنیە زۆری و بۆری دراما بیانییەكان كاریگەری كردۆتە سەر كۆمەڵگەو پەخشكردنیان بەبێ فلتەر سەرچاوەی دروستبوونی چەندین كێشە و دیاردە و قەیرانن لە كۆمەڵگەی كوردی دا.\nكەشناسی روونكردنەوەیەكی دەربارەی دابەزینی پلەكانی گەرما راگەیاند


بەوێنە؛ سەرۆكی وڵاتێك خرایە ناو كەرەنتینەی چاودێری كۆرۆنا – تۆڕی میدیایی خەڵک\n2020/02/28 - 4:15 PM\nدوای گەڕانەوەی لە چین، سەرۆكی مەنگۆلیا و شاندی یاوەری خرانە ناو كەرەنتینەی چاودێری بۆ دڵنیابوون لەوەی ئاخۆ تووشی كۆرۆنا بوون یان نا.\nبەپێی هەواڵێكی ئاژانسی (سكای نیوز)، خالتما باتۆلگا، سەرۆكی مەنگۆلیا دوای سەردانە یەك ڕۆژیەكەی بۆ چین بە یاوەری شاندێكی فەرمی، لەگەڵ گەڕانەوەی بۆ وڵاتەكەی خرایە ژێر چاودێری پزیشكی و كەرەنتینەكردن تاوەك دڵنیابن لەوەی تووشی ڤایرۆسی كۆرۆنا نەبووە.\nهەر بەپێی هەواڵەكە، باتۆلگا ڕەوانەی نەخۆشخانەی (ئۆلان باتۆر) لە پایتەختی وڵاتەكە كراوە و وەزیری دەرەوە و سەرۆكی دیوانی سەرۆكایەتی و سەرۆكی ئیدارەی باری لەناكاو و بەرپرسانی دیكەش خراونەتە كۆمەڵگەیەكی پزیشكیی دەرەوەی پایتەخت.\nئەمە لەكاتێكدایە، كە لە نزیكەی 50 وڵاتی جیهان ڤایرۆسی كۆرۆنا بڵاوبۆتەوە و بەهۆیەوە چەند بەرپرسێكی باڵای ئێران-یش توشبوون.\nتەندروستی سلێمانی، هاوڵاتیان لە چۆنێتی تووشبوونیان بە كۆرۆنا ئاگادار دەكاتەوە\nخەڵك – بەشی هەواڵ ئەمڕۆ دوو شەممە بوومەلەرزەیەك لە خانەقین ڕوویدا. بوومەلەرزەكە كاتژكێر 10:56 خولەك ڕوویدا و گوڕەكەشی 4.1 پلە...


لیڤه‌رپوڵ بۆندی سادیۆ مانی بۆ ماوه‌یه‌كی درێژ نوێ كردۆته‌وه – Knwe.org\nسەرەکی » وەرزش » لیڤه‌رپوڵ بۆندی سادیۆ مانی بۆ ماوه‌یه‌كی درێژ نوێ كردۆته‌وه\nلیڤه‌رپوڵ بۆندی سادیۆ مانی بۆ ماوه‌یه‌كی درێژ نوێ كردۆته‌وه\nرۆژنامه‌ی میرۆری به‌ریتانی بڵاویكرده‌وه یانه‌ی لیڤه‌رپوڵ گه‌یشتۆته رێككه‌وتنی كۆتایی له‌گه‌ڵ سادیۆ مانی ئه‌ستێره‌ی یانه‌كه‌ی بۆ ئه‌وه‌ی بۆنده‌كه‌ی بۆ ماوه‌یه‌كی درێژ نوێ بكاته‌وه‌و پارێزگاری له مانه‌وه‌ی بكات له ریزه‌كانی.\nیانه‌ی لیڤه‌رپوڵ دوای له‌ده‌ستدانی چه‌ند ئه‌ستێره‌یه‌ك له رابردوو كار بۆ ئه‌وه ده‌كات خۆی به‌دوور بگرێت له‌و دووباره بوونه‌وه‌ی ئه‌و سیناریۆیانه بۆ ئه‌و مه‌به‌سته‌ش یانه‌كه بۆندی درێژخایه‌ن له‌گه‌ڵ ئه‌ستێره‌كانی مۆر ده‌كات.\nله ماوه‌ی رابردوو ئیداره‌ی لیڤه‌رپوڵ بۆندی محه‌مه‌د سه‌ڵاحی ئه‌ستێره‌ی یانه‌كه‌ی بۆ 5 وه‌رزی داهاتوو نوێ كردوه‌و دواتریش فێرمینیۆی هێرشبه‌ری بۆنده‌كه‌ی تا 2023 نوێ كرده‌وه.\nبه‌پێی سه‌رچاوه‌كانی هه‌واڵیش لیڤه‌رپوڵ سادیۆ مانی رازی كردوه بۆ ئه‌وه‌ی ئه‌ویش بۆنده‌كه‌ی بۆ 5 وه‌رزی تر نوێ بكاته‌وه‌و هه‌ر ئه‌مه‌ش هۆكاری ئه‌وه بووه ئه‌و یانه‌یه بڕیاری دا درێسی ژماره 10ی پێببه‌خشێت.\nمانی ساڵی 2016 به‌رامبه‌ر به بڕی 30 ملیۆن پاوه‌ند په‌یوه‌ندی به رێدز كردو بۆنده‌كه‌شی تا ساڵی 2021ه به‌ڵام به‌هۆی ئه‌و ئاسته به‌رزه‌ی له ریزی یانه‌كه پێشكه‌شی ده‌كات ئیداره‌ی ئه‌و یانه‌یه بڕیاری دا بۆنده‌كه‌ی تا 2023 نوێ بكاته‌وه‌و مووچه‌كه‌شی زیاد بكات.


سه‌رۆک ئۆباما:” هیچ هۆکارێک نیه بۆ ئه‌مه‌ریکا و ئێران لێک دوربکه‌وه‌نه‌وه.” « بیرو بۆچونت ده‌رببڕه کرمانشان:\nOlder: کێشه‌ی ناوکی ئێران له 2012 Newer: ڕاپۆرتی نوێ: ئاکامه‌کانی په‌لاماری له‌شکری ئه‌مه‌ریکا به دژی ئێران\nسه‌رۆکی ئه‌مه‌ریکا با‌راک ئۆباما له په‌یامی نۆرۆزیدا ڕوی کرده گه‌لی ئێران و گوتی ئه‌م پشودانه له کاتێکدا دادێت که گرژی نێوان هه‌ردو ووڵاتان به‌رده‌وامه. سه‌رۆک گوتی،” هیچ هۆکارێک نیه بۆ ئه‌مه‌ریکا و ئێران لێک دوربکه‌وه‌نه‌وه.” سه‌رۆک گوتیشی به هۆی کرداره‌کانی ڕژێمی ئێران، په‌رده‌یه‌کی ئه‌له‌کترۆنی به دۆری ئێراندا کێشراوه- واته به‌ربه‌ستێک که ڕێگه‌گر بووه له گه‌یشتنی زانیاری و بیروراکان بۆ ناو ووڵات و ڕێگه به پاش ماوه‌ی جیهان نادات خێر له به‌هره‌ی گه‌لی ئێران ببینن.\nئه‌م په‌یامه‌ی سه‌رۆک ئاراسته‌ی گه‌لی ئێران کرا و له کاتێکدا هات که ئه‌مه‌ریکاییه‌کان ئێران به دوژمنی ژماره یه‌کی ئه‌مه‌ریکا له‌قه‌ڵه‌م ده‌ده‌ن ئه‌وه‌ش به پێی ڕاوه‌رگرتنێکی کۆمپانیای ڕاپرسی گالۆپ که له مانگی 2ی ئه‌مساڵ وه‌رگیرابو. ڕاوه‌رگرتنه‌که ده‌ری ده‌خات له سه‌دا 32ی ئه‌مه‌ریکاییه‌کان گوتیان ئێران گه‌وره‌ترین دوژمنه ڕوبه‌ڕوی ئه‌مه‌ریکایه(ساڵی پار له سه‌دا 25 بو).\nله‌وه‌تای ساڵی 2005 ڕاوه‌رگرتنی گالوپ، ئێرانی به یه‌که‌م دوژمنی ئه‌مه‌ریکا له قه‌ڵه‌م داوه. گالوپ هۆی ئه‌مه بۆ هه‌وڵی ئێران بۆ وه‌ده‌ستهێنانی توانای ناوکی ده‌گه‌ڕێنیته‌وه که هه‌ڕه‌شه له هاوپه‌یمانی سه‌ره‌کی ئه‌مه‌ریکا ئیسرائیل ده‌کات و شیانی ئه‌وه‌ی ئێران ده‌توانیت پێشی هه‌نارده‌کردنی نه‌وت له ڕۆژهه‌ڵاتی ناوه‌راسته‌وه بگرێت و بێ گومان(به‌رزبونه‌وه‌ی) نرخی بێنزین هۆکارن بۆ ئه‌وه‌ی ئه‌مه‌ریکاییه‌کان بۆچونی نێگتیڤیان به‌رامبه‌ر به ئێران هه‌یه.\nباشه به ڕای ئێوه هۆکاره‌کان چین بونه‌ته مایه‌ی دورکه‌وتنه‌وه‌ی ئه‌مه‌ریکا و ئێران؟\nئایا گه‌لانی ئێران چۆن ده‌توانن پێوه‌ندیان له‌گه‌ڵ ئه‌مه‌ریکاییه‌کان هه‌بێت؟\nئایا ئێڕانیه‌کان چۆن ده‌ڕواننه ئه‌مه‌ریکا؟ به دۆست دێبینن یان به دوژمن؟\nئایا ئه‌و باڵوێزخانه‌ی ئه‌مه‌ریکا له‌سه‌ر ئه‌نترنێت کردویه‌ته‌وه هیچ کاریگه‌ری هه‌بووه؟\nئایا کێشه‌ی ئه‌مه‌ریکاو ئێران ته‌نیا پروگرامی مشتو مڕ له‌سه‌ری ناوکی ئێرانه؟ باشه پێشێلکارییه‌کانی مافه‌کانی مرۆڤ له لایه‌ن ئێران چ دۆر ده‌بینن؟


قایمقامی سلێمانی؛ دۆخه‌كه پێویستی به خۆپارێزی و تاك پارێزی هه‌یه\n2020-06-09 [04:42 AM]\nقائیمقامیه‌تی سلێمانی له راگه‌یه‌نراوێكدا كه وێنه‌یه‌كی بۆ ئاژانسی هه‌واڵی زاگرۆس هاتووه، رایگه‌یاند، له‌دیوانی قائیمقامییه‌ت، ئاوات محه‌مه‌د و ئاماده‌بوونی لیژنه هاوبه‌شه‌كان له‌گه‌ڵ نوێنه‌ری كۆمپانیاكانی پێشكه‌شكردنی خزمه‌تگوزاری له سیتییه‌كان و یه‌كه‌كانی نیشته‌جێبون، مه‌له‌وانگه و هۆڵه‌كانی وه‌رزش، كافتریا و چێشتخانه، میوانخانه، ئوتێل و مۆتێل، سه‌تاشخانه و ئارایشتگاكان، نانه‌وا و فڕنی سه‌مونخانه‌كان، به‌نزینخانه و پیشه جیاوازه‌كان كۆبوه‌وه.\nئاوات محه‌مه‌د، قائیمقامی قه‌زای مه‌ڵبه‌ندی سلێمانی رایگه‌یاند، به‌هۆی زۆربوونی ژماره‌ی توشبوون و خێرا بڵاوبوونه‌وه‌ی ڤایرۆسه‌كه، دۆخه‌كه واده‌خوازێت ئاستی خۆپارێزی و تاك پارێزی به‌رز ببێته‌و و له هه‌مو شوێنێك خۆمان بپارێزین، باشترین رێگه‌ش بۆ خۆپاراستن جێبه‌جێكردنی رێنماییه‌كانی ته‌ندروستی و به‌كارهێنانی ده‌ستكێش و ده‌مامك و دروست نه‌كردنی قه‌ره‌باڵغییه.\nوتیشی، مرۆڤایه‌تی رووبه‌ڕووی ده‌ردێكی كوشنده بووه‌ته‌وه، به‌داخه‌وه هه‌رێمی كوردستان ئێستادا له قۆناغێكی مه‌ترسیدایه، سروشتی ڤایرۆسه‌كه‌ش به‌جۆرێكه ته‌ندورستی هه‌موومان به‌ستراوه‌ته‌وه به‌یه‌كه‌وه بۆیه پێویسته خۆمان و كه‌سه نزیك و خۆشه‌ویسته‌كانمان بپارێزێن تا بتوانین به‌هه‌مو لایه‌كمانه‌وه به كه‌مترین زیان له‌م دۆخه ده‌ربازبین.\nقایمقامی سلێمانی باسی له‌وه‌ش كرد، پێیوسته خاوه‌نی شوێنه‌كان ده‌رمانی پاكژكه‌ره‌وه و ده‌ستكێش و ده‌مامك به‌كاربهێنن له‌گه‌ڵ دانانی شریتی قه‌ده‌غه‌كردنی چوونه ژوره‌وه‌ی كڕیاران بۆ شوێنه‌كانیان و رێگریكردن له دروستكردنی قه‌ره‌باڵغی بكه‌ن، هه‌ر هاوڵاتییه‌كیش ده‌ستكێش و ده‌مامكی نه‌به‌ستبو نه‌هێڵن بچێته شوێنه‌كه‌یان.\nئاماژه‌ی به‌وه‌دا، ئه‌ركه سه‌ره‌كیه‌كه له ئه‌ستۆی هه‌موومانه بۆ تێپه‌ڕاندنی دۆخه‌كه و سه‌ركه‌وتنه به‌سه‌ر نه‌خۆشیه‌كه‌دا، بۆئه‌و مه‌به‌سته و روبه‌ڕوبوونه‌وه‌ی ڤایرۆسی كۆرۆنا، باشترین خۆپارێزی جێبه‌جێكردنی رێنماییه‌كانی ته‌ندروستی و خۆپارێزییه له فه‌رمانگه‌كان و بازار و شوێنه‌كان.\nئاوات محه‌مه‌د، لیژنه هاوبه‌شه‌كانی قائیمقامییه‌تی سلێمانی راسپارد به‌شێوه‌یه‌كی به‌رده‌وام شه‌وڕۆژ بخه‌نه سه‌ریه‌ك بۆ سه‌ردان و پشكنینی هه‌مو ئه‌و شوێنانه‌ی هاوڵاتیان بۆ كڕینی كاڵاوشمه‌ك و پێداویستی رۆژانه رویتێده‌كه‌ن، له‌كاتی هه‌بوونی سه‌رپێچی له رێنماییه‌كانی ته‌ندروستی و خۆپارێزی، شوێنه‌كه و خاوه‌نه‌كه‌شی روبه‌ڕوی رێكاری یاسایی توند بكه‌نه‌وه.\nئەم هەواڵە 2635جار خوێندراوەتەوە


کرماشان؛ چوار هێکتار سەوزی و شیناوردی پیسبوو لەنێو برا\n11:01 - 26 خەزەڵوەر 2721\n"ئیسماعیل پەرویزی فەڕ" بەڕێوەبەری "جەهادی کشاوەرزیـ"ـی کرماشان وتی: "ڕۆژی سێشەممە ٢٥ی خەزەڵوەر، لەلایەن چەند ئیدارەوە چوار هێکتار سەوزی و شیناوردی پیسبووی شاری کرماشان لە قەراخ ڕووباری خوەرەسوو لەنێو بران".\nئەو سەوزی و شیناوەردەی خەڵکی هەژار لە حاڵێکدا لەنێو چووە کە ٢٠ ساڵە پیسبوونی ڕووباری "خوەرەسوو" بەهۆی گەندەڵیی بەرپرسانی پەیوەندیدارەوە چارەسەر نەکراوە و خەڵک لەو ئاوە پیسە بۆ داهاتی ژیانیان کەڵکیان وەرگرتووە.\nهەروەها بەهۆی ڕژانی زێراوەکان بۆ نێو ڕووباری "خوەرەسوو"، ٢٠ ساڵە بۆنی پیسی ئاوی ئەو ڕووبارە خەڵکی باکووری شاری "کرماشان" ئازار دەدات.\nئەگەر ئەو پیسایەتییە نەبووایەت، چۆمی "خوەرەسوو" دەیتوانی ببێتە هۆی پێشکەوتنی ژینگەی ئەو شارە و کاریگەری لەسەر بواری گەشتیاری دادەنا، بەڵام لە ئێستادا بۆنی ناخۆشی ئەو ئاوە دیمەنێکی ناحەزی بەو ناوچەیە بەخشیوە.


CHRA.TV - با رۆژی ڤالانتاین بکه‌ین به‌رۆژی یه‌ک ریزی\nبا رۆژی ڤالانتاین بکه‌ین به‌رۆژی یه‌ک ریزی\n14 شوبات 2011\nبڵاوكراوەتەوە لە دوو شەممە, 14 شوبات 2011 01:22\nزۆرێک لە کولتوور و گەلانی دونیا ڕۆژێکی دیاریکراویان هەیە کە تیایدا ساڵی جارێک یادی دەکەنەوە و لەم ڕۆژەدا بە شێوەیەک لە شێوەکان پێداچوونەوەیەک بۆ ژیانی خۆیان دەکەن یاخود خۆشەویستی خۆیان دووپات دەکەنەوە و گڕێکی تر دەدەن بە خۆشەویستی و پەیوەندییەکانیان.\nیەکێک لەم ڕۆژە زۆر باوو تایبەتە کە کوردستانیشی تا ڕادەیەکی زۆر یان کەم گرتۆتەوە ئەمیش ڕۆژی خۆشەویستی یان ڤالانتاینە. منیش لێرەدا وەک ژنێکی کورد ئارەزوومە لەم ڤالانتاینە چەپکێک گوڵ پێشکەش بە هاودەنگی، یەکڕیزی و ئایندەیەکی ڕوون بە نیشتیمانەکەم بکەم. با لەم ڕۆژە و بەڵکو هەموو ڕۆژەکانی دوای ئەمەش تیبکۆشین بۆ یه‌ک بوونمان، کامه‌رانی ببه‌خشین به‌و گه‌له‌ی چه‌ندین سال بێبه‌ش بوو له‌هه‌موو جۆره خزمه‌ت گوزاریه‌ک و هاولاتی بوون، ئه‌م گه‌له چه‌وساوه‌ی که چه‌ندین قوربانی لە پێناو ئازادی داوە تا رزگاری بێت له دەست چەوسێنەران، با ئێستا له‌سه‌ر دەسەڵات و پاره و گەندەڵی گه‌ل نه‌که‌ین به‌قوربانی مەرام و بەرژەوەندییە تایبەتییەکان.\nبا هەموومان به‌ته‌بایی کوردستانمان بکه‌ین به لانه‌ی به‌یه‌که‌وه ژیان بە بێ جیاوازی ، با جوانترین وولات بۆ داهاتوومان به‌رجه‌سته بکەین. ناکرێت لەگەڵ هەموو کەموکورتییەکانیش بلێین ئیمه‌ی کورد که‌لکمان له ئه‌زموونی ئه‌م چه‌ند ساله‌ی ڕابردوو وەرنەگرتووە، بۆیە ئومێدەوارم لەم کاته ناسکه‌ی ئیستاماندا که زۆربه‌ی گەلان بەتایبەتی لە ڕۆژهەڵاتی ناوین و باکوری ئەفریقیا هه‌ول ده‌ده‌ن بۆ ئازادی و دیموکراسی و دژی گەندەڵی و ناعەدالەتی دەجەنگن، ئه‌و خۆپیشاندانه‌ی ئه‌وان ئیستا ئامانجەکانی خۆی پێکا ئیمه له‌سالانی 1991 دا بەم مەرحەلەیە تێپەڕین و ڕوبەڕووی ڕژێمی به‌عس وه‌ستاین و سەمای مەرگمان بۆ هەناسەی ئازادی کرد. داواکارم با ئیمه ببین بە زامنی سارێژ کردنی برینه‌کانی ئێستاو داهاتوومان ،ده‌ست له‌ناو ده‌ستی یه‌ک بنێین، بە خۆ بکه‌وین بۆدابین کرنی پێداویستیه گرنکه‌کان بۆ زامنکردنی ژیانێکی ئازاد و ئاسوودە.\nداواکارم لە هەمووان رۆژی خۆشه‌ویستی بکه‌ن به رۆژی یه‌ک سانی و یه‌ک ریزی، بکەن بە ڕۆژی ئاشتی و ئازادی، با بیکەین بە ڕۆژی خۆشەوسیتی هەمیشەیی.\nسارا ره‌شید ئه‌فه‌ندی


مايو 2016 - Hekar.net : Hekar.net\nسه‌رۆكی هه‌رێمی كوردستان ساڵیادی دامه‌زراندنی یه‌كێتیی نیشتیمانیی كوردستان پیرۆز ده‌كات\nالكاتب admin on 31 مايو, 2016 · شاركنا الرأي\n31.05.2016 | 17:46 به‌ڕێز مه‌سعوود بارزانى سه‌رۆكى هه‌رێمى كوردستان په‌یامێكى پیرۆزبایى به بۆنه‌ى یادى چل و یه‌ك ساڵه‌ى دامه‌زراندنى یه‌كێتیى نیشتیمانیى كوردستان، ئاراسته‌ى مه‌كته‌بى ساسیى و ئه‌نجوومه‌نى سه‌ركردایه‌تى یه‌كێتیى كرد ئه‌مه ده‌قه‌كه‌یه‌تى : به‌ڕێزان ئه‌ندامانی مه‌كته‌بی سیاسی و ئه‌نجوومه‌نی سه‌ركردایه‌تیی یه‌كێتیی نیشتیمانی كوردستان ، به بۆنه‌ی چل و یه‌كه‌مین ساڵیادی دامه‌زراندنی یه‌كێتیی نیشتیمانیی كوردستان، گه‌رمترین پیرۆزبایی ئاراسته‌ی ئێوه‌ی به‌ڕێز و كادیر و ئه‌ندام و لایه‌نگرانی یه‌كێتی كوردستان ده‌كه‌م. ئێستا، سه‌رباری بوونی ته‌حه‌دیاتی گه‌وره، گه‌له‌كه‌مان له شه‌ڕێكی چاره‌نووسسازدایه له‌گه‌ڵ دوژمنێكی دڕنده‌دا و پێشمه‌رگه قاره‌مانه‌كانی كوردستان زۆربه‌ی خاكی پیرۆزی وڵاتیان له تیرۆریستان پاك كردۆته‌وه، له سایه‌ی سه‌ركه‌وتنه‌كانی پێشمه‌رگه و خوێنی پاكی شه‌هیدان و به‌ها به‌رزه‌كانی گه‌له‌كه‌مان، پێگه و كاریگه‌ریی كوردستان گه‌یشتۆته ئاستێكی باڵا و هه‌موو جیهان…\nمه‌سرور بارزانی پێشوازی له سه‌رۆكی ئیئتلافی نیشتمانی سوریا و شاندی یاوه‌ری كرد\n31.05.2016 | 13:57 ئه‌مڕۆ 31/5/2016 مه‌سرور بارزانی راوێژكاری ئه‌نجوومه‌نی ئاسایشی هه‌رێمی كوردستان پێشوازی له ئه‌نه‌س عه‌بده سه‌رۆكی ئیئتلافی نیشتمانی سوریا و شاندی یاوه‌ری كرد، كه پێكهاتبوو له حه‌واس سه‌عدون، عه‌بدولئه‌حه‌د ستیفۆ، هه‌یسه‌م ره‌حمه‌و محه‌مه‌د جوجه. له‌و دیداره‌دا به‌شێوه‌یه‌كی گشتی تیشك خرایه سه‌ر بارودۆخی مرۆیی و پێشكه‌وتنه مه‌یدانییه‌كانی سوریا و ناوچه‌كه، له‌لای خۆیه‌وه سه‌رۆكی ئیئتلافی نیشتمانی سوریا سوپاسی هه‌ڵوێستی هه‌رێمی كوردستانی كرد، له‌به‌رامبه‌ر حه‌واندنه‌وه‌و پێشكه‌شكردنی خزمه‌تگوزارییه بنه‌ڕه‌تیه‌كان به ئاواره‌كانی سوریا. هه‌ر له‌و دیداره‌دا له‌باره‌ی میكانیزمه‌كانی چۆنیه‌تی پێكه‌وه ژیانی ئاشتیانه‌ی نێوان پێكهاته‌كان و پێویستی به‌شداریكردنی سه‌رجه‌م پێكهاته‌كان له دروستكردنی بڕیاری سیاسی تایبه‌ت به كاروباره‌كانی ئێستا و ئاینده‌ی وڵاته‌كه گفتوگۆ كرا و هه‌موو جۆره تاكڕه‌وی و پاوانخوازییه‌ك ره‌تكرایه‌وه، كه پێویسته هه‌موو لایه‌نه‌كان له‌شه‌ڕی دژ به‌تیرۆریستانی داعش و…\nباروگوزەرانی دژواری كۆمەڵگەی كوردستان گەیەنرایە پەرلەمانی هۆڵەندا ساسان دەروێش – هۆڵەندا\nبەڕێز خاتوو فەزیلە شۆڕش بەرپرسی ئۆفیسی ئەوروپایی یەكێتی ئافرەتانی كوردستان و بەیاوەری خاتوو سازان سەعید بەرپرسی ڕێكخستنی ئۆفیس سەردانی باڵەخانەی پەرلەمانی هۆڵەندایان كرد لەشاری لاهای، بەمەبەستی كۆبوونەیەوەیەك لەگەڵ بەرپرس و ئەندامانی لیژنەی كاروباری دەرەوە لە پەرلەمانی ئەوروپا و لەلایەن بەڕێزان “كنۆپس، سیرڤاس، هاری ڤان بومڵ” پێشوازیەكی گەرمیان لێكرا، لەدوای سوپاس كردنی لیژنەكەی پەرلەمانی هۆڵەندا باس لە بارودۆخی كوردستان و ژیان و گوزەرانی دژواری خەڵكی كوردستان و بەتایبەتی بنەماڵەی شەهیدانیان تاوتوێ كرد و لە نزیكەوە گوێبیستی قسەو داخوازیەكانیان بوون. لیژنەكەش زۆر ستایشی ڕۆڵی پێشمەرگەی كوردستانیان كرد و بە لەبەر چاوگرتنی ژیان و گوزەرانی خێزان و بنەماڵەی شەهیدەكان. لە كۆتایشدا شاندی یەكێتی ئافرەتانی كوردستان، یاداشتنامەیەكیان پێشكەش كردن، لیژنەكەش بەڵێنیان دا بەپەلە كار لەسەر پڕۆژەكەیان بكەن و بڕیاری…\nكورد ده بێت سەربەخۆ وسەرفراز بژێت و چیتر لە ژێر چەپۆكی داگیركەر نەمێنێتەوە/ريبوار شوانى\nمێژوو سەلماندی كە عێراق هەرگیز ناتوانێت ببێتە دەوڵەتی هاووڵاتیبوون، واتە مرۆڤ لەم وڵاتەدا بە بەهای مرۆڤبوونی بپێورێت، بەڵكوو عێراق وڵاتێكە مرۆڤ تێیدا بە مەزهەب دەپێورێت. ئێمە دەمانەوێت وەك مرۆڤێكی ئازاد لەسەر خاكی خۆمان بژین، نەك لە ناو خاكی خۆشماندا كۆیلە بین. عێراقچییەكان هەمان ئەقڵییەتی كۆمۆنیستی توندڕەون وبەرگی جوانتریان پۆشیوە، ئەو كەسە یۆتۆپیانە بیریان چۆتەوە كە كورد لەهەر چوار پارچەكەی كوردستاندا تا ئێستا كەمترین مافی مرۆڤبوونیشی پێ رەوا نابیندرێت، ئەو عەقڵییەتە تەنیا ئەقڵیەتی دەسەڵات نییە، بەڵكوو گەلەكانیش هەر وان، ئایا لە ئێراندا یەك فارس هەیە بە كوردی رەوا ببینێت خاوەنی مافەكانی خۆی بێت، یان لە تورك و عەرەبدا هەیە؟ بیگومان شتی وا لە خەیاڵدا نەبێت، لە واقیعدا نییە. ئەوانەن كە بوونەتە مینبەری كەسانی دیكە، واتە…


دلێر محەمەد نوری: وێنەی پاشا لە توالێتدا. – WTARIKURD\nماوەیەک بەر لە ئێستا لە شوێنێکدا دوو توالێتی سەفەریم بینی. تەماشام کرد وێنەی پاشا و پاشاژنی نەرویج لە ناویاندا هەڵواسرابوو. بەبەر خۆمەوە وتم: خۆشەویستی پاشا لە کوێ و ئەم بێ ڕێزییە لە کوێ؟ بەڵام دواتر بە درێژی لە بارەیەوە خوێندمەوە. بۆم دەرکەوت کە هەڵواسینی وێنەی خێزانی پاشایەتی نەرویج لە نێو توالێتدا کولتورێکە و بۆ ڕێزلێنانە لەوان نەک بێڕێزی چونکە:


محەمەدی حاجی مەحمود: گۆشەگیرکردنی ئۆجالان هەموو هەنگاوەکان دەوەستێنێت – RojNews.News\n24/02/2020 - 12:23:48 pm\nسێشەممە, 19 مار 2019 – 08:19 ڕۆژنیوز – بەرهەم لەتیف\nلە چاوپێکەوتنێکدا لەگەڵ ڕۆژنیوز، محەمەدی حاجی مەحمود، سکرتێری حزبی سۆسیالیست دیموکراتی کوردستان حسدک، باس لە پرسەکانی پێکهێنانی کۆنگرەی نەتەوەیی کوردستان، گۆشەگیریی سەر عەبدوڵا ئۆجالان، ڕێبەری پەکەکە و پرۆسەی ئاشتیی لە باکوری کوردستان و تورکیا و هەنگاوەکانی پێکهێنانی کابینەی نوێی حکومەتی هەرێم دەکات.\n– نەورۆز وەک جەژنی بەرخۆدانی کورد ناسراوە، پەیامی ئێوە بۆ نەورۆز و یەکگرتوویی کورد چییە؟\n“کلتوور و مێژووی کورد یەکە و پێویستە پێکەوەبن“\nمحەمەدی حاجی مەحمود: پیرۆزبایی نەورۆز لە گەلەکەمان دەکەم، جەژنی نەورۆز زۆر گەل و نەتەوەی دیکەش پیرۆزی دەکەن، بۆیە جەژنێکە کە زۆربەی گەلانی ئەم ناوچەیە لەسەری ڕێکن، نامۆیە کورد ناکۆکیی هەبێت، کلتوور و مێژووی کورد یەکە و پێویستە پێکەوەبن، لە وڵاتانی دیکەدا ڕەنگ و نەتەوەی جیاواز پێکەوە دەژین، بۆ ئێمە یەک نەتەوەین و بۆ پێکەوە نەژین، بۆیە پێویستە کورد بەرژەوەندیی نیشتمانیی و نەتەوەیی بخاتە پێش بەرژەوەندیی تایبەتی.\n– لەم دۆخەدا کە کوردستانی تێدایە، بەتایبەت بۆردوومانەکانی تورکیا بۆ سەر باشور، وە ئۆپەراسیۆنی کۆنترۆڵکردنی دوایین پێگەی داعش، تا چەند گرنگە لایەنە سیاسییەکان یەکگرتووبن؟\n“گرنگە کورد لەسەر حسابی کورد ڕێککەوتن نەکات“\nمحەمەدی حاجی مەحمود: لایەنەکانی هەرچوار پارچەی کوردستان خاوەن یەک دونیابینین نین، گرنگە کورد دژی یەک نەبێت و لەسەر حسابی یەکتر لەگەڵ کەسی دیکە ڕێککەوتن نەکات، لایەنەکان وایان لێهاتووە نەک لەگەڵ یەک، بەڵکو لەناو خۆشیاندا یەکگرتوو نین، بۆیە ئەگەریش نەتوانن یەکگرتووبن، گرنگە لەنوان خۆیاندا شەڕ نەکەن.\n– پێتان وایە چی وایکردووە کورد یەکگرتوو نەبێت؟\n“یەک قبوڵنەکردن، دەسەڵات و داهات“\nمحەمەدی حاجی مەحمود: یەکەم یەک قبووڵنەکردن، دووەم دەسەڵات و سێیەم داهاتی ئەم وڵاتە، ئەم سێ خاڵە ڕێگربووە لە یەکگرتوویی کورد.\n– ئێوە وەک حزبی سۆسیالیست، چۆن پێشوازیی لە هەوڵەکانی کەنەکە دەکەن بۆ دروستکردنی یەکڕیزیی نێوان لایەنە سیاسییەکان؟\n“لە نزیکەوە ئاگاداری هەوڵەکانی کەنەکەین“\nمحەمەدی حاجی مەحمود: بەدڵنیاییەوە ئێمە لە نزیکەوە ئاگاداری هەوڵەکانی کەنەکەین، بە هەنگاوێکی باشی دەزانین بۆ چارەسەرکردنی گیروگرفتەکان، زۆر هەوڵدراوە بۆ پێکهێنانی کۆنگرەی نەتەوەیی بەڵام نەکراوە تا ئێستا، بەڵام هەر کەس و لایەنێک لە ئاستی خۆیەوە چەندێکی پێدەکرێت بەردێک بخاتە سەر دیواری ئەو گەلە، هەنگاوێکی باشە.\n– یەکگرتوویی گەرەنتیی دەستکەوتەکان دەکات؟\nمحەمەدی حاجی مەحمود: بە دڵنیاییەوە یەکگرتن و یەکڕیزیی و یەکهەڵوێستیی کورد، دەستەبەری زۆر لە پرسە نەتەوەیی و نیشتمانییەکانی گەلەکەمان دەکات.\n-گۆشەگیرییەکی تووند خراوەتە سەر ئۆجالان، ئێوە خۆشتان ماوەیەک لەگەڵ ئۆجالاندا ماونەتەوە، تا چەند بە گرنگی دەزانن کە گۆشەگیریی سەر ئۆجالان هەڵبگیرێت؟\n“چاوەڕوانبووین بەڕێز ئۆجالان ئازادبکرێت، نەک بەڕێز دەمیرتاشیش زیندانیی بکرێت“\nمحەمەدی حاجی مەحمود: هیوادارین ئەوەی لە تورکیا باسی ئاشتی و پێکەوەژیان دەکات، ئەو ئازادیی و دیموکراسییە لەسەر بەڕێز ئۆجالان و هەموو زیندانییە سیاسییەکان پەیڕەو بکرێت، ئێمە چاوەڕوانبووین بەڕێز ئۆجالان ئازاد بکرێت، نەک بەڕێز دەمیرتاشیش زیندانیی بکرێت، بەڵام ئێمە پێمان وایە هەڵەکان ڕەنگە هەر لە لایەکەوە نەبێت، لەکاتێکدا هەدەپە توانی زیاتر لە ٨٠ کورسی بەدەستبهێنێت، دەیتوانی زۆر لەو کێشانە چارەسەر بکات، بەتایبەت کە ئاکەپە داوای کرد لە حکومەت بەشداریی بکات، بەڵام ئەوانە نەکرا، ئێستاش کە ڕەنگە دەستکاریی دەستووری تورکیا بکرێت، ئەو دەستکارییە لە پێناو کورد-دا نییە، بەڵام کورد دەتوانێت سوودی لێ وەربگرێت، بۆیە پێموایە دەبێت لەم دۆخانەدا کورد هەنگاو بۆ چارەسەریی بنێت.\n“کاتێک کە هەدەپە ٨١ کورسی بەدەستهێنا لە ٧ی حوزەیرانی ٢٠١٦، من چاوەڕوانی ئەوەبووم کە ئۆجالان یان ئازادبکرێت یان لانیکەم لە ئیمرالییەوە نزیکیبکەنەوە لە شار، هەرگیز چاوەڕوانی ئەوە نەبووم کە دەمیرتاشیش زیندانیی بکرێت”.\n-هەڵگرتنی گۆشەگیریی لەسەر ئۆجالان، تاچەند گرنگە بۆ ئەوەی پرۆسەی ئاشتیی دووبارە دەستپێبکاتەوە؟\n“شەڕ و ئاشتیی بە بەڕێز ئۆجالان دەکرێت“\nمحەمەدی حاجی مەحمود: بەدڵنیاییەوە شەڕ و ئاشتیی بە بەڕێز ئۆجالان دەکرێت، دەبێت حکومەتی تورکیاش بگاتە ئەو باوەڕەی، کە تاکە ڕێگای چارەسەری پرسی کورد لە تورکیا، گفتوگۆیە و هیچ ڕێگایەکی دیکە نییە.\n-گۆشەگیرکردنی ئۆجالان داخستنی دەرگای گفتوگۆ نییە؟\nمحەمەدی حاجی مەحمود: بەدڵنیاییەوە ئەو بەرپرسی دۆزەکەیە، ئەگەر بەرپرسی دۆزەکە گۆشەگیر بکرێت، واتا هەموو شتەکانی دیکەش دەوەستێت.\n– ١٣٢ ڕۆژە لەیلا گوڤەن لە دژی گۆشەگیریی مانی لە خواردن گرتووە، ئەم مانگرتنە هەرچوار پارچەی کوردستان و ئەوروپاشی گرتووەتەوە، پەیامی ئێوە بۆ گوڤەن و مانگرتووان چییە؟\n“پێویستە کۆمەڵگای نێودەوڵەتی ڕەچاوی ئەو مانگرتنانە بکەن“\nمحەمەدی حاجی مەحمود: هەموو تاکێکی ئەم وڵاتە ئەرکێکی نیشتمانیی و ئەخلاقیی لەسەر شانە، لەیلا گوڤەنیش لەو ڕوانگەیەوە مانی لە خواردن گرتووە بۆ شکاندنی گۆشەگیریی سەر بەڕێز ئۆجالان، هەر ئەوەشە وایکردووە خۆی ڕووبەڕووی مەرگ بکاتەوە لەو پێناوەدا، بۆیە پێویستە کۆمەڵگای نێودەوڵەتی و ڕێکخراوەکانی مافی مرۆڤ ڕەچاوی ئەو مانگرتنانە و داوا ئاشتیخوازییانە بکەن.\n– زیاتر لە چوار مانگە هەڵبژاردن لە هەرێمی کوردستان بەڕێوەچووە، ڕێگرییەکان لە پێکهێنانی حکومەت چییە؟\n“شوێنەواری دوو ئیدارەیی و شەڕی ناوخۆ هۆکارێکن”\nمحەمەدی حاجی مەحمود: لە هەموو دنیادا کە هەڵبژاردن کرا هەموو لایەنەکان ئەنجامەکەی قبوڵ دەکەن، هەر حزبێکیش براوە بوو حکومەت پێکدەهێنێت، بەڵام لە کوردستان ئەوە ناکرێت، چونکە تا ئێستا شوێنەواری شەڕی ناوخۆ و دوو ئیدارەیی ماوە، ئەمانە وایکردووە حزبی براوەش نەتوانێت لە ڕێڕەوی ڕاستەقینەی خۆیەوە بتوانێت حکومەت پێکبهێنێت.\n“لە عێراقدا بەهۆی ململانێی نێودەوڵەتی نێوان ئەمریکا و ئێران و شیعە و سوننە و کورد و شیعە و سوننە، وایکرد کە عادل عەبدولمەهدی بکرێتە سەرۆک وەزیران، ئەمە ئەوە دەسەلمێنێت کە هیچ بەهایەک بۆ دەنگی خەڵک دانانرێت”.\n– ئەمە بۆ هەرێمی کوردستانیش بەهەمان شێوەیە؟\nمحەمەدی حاجی مەحمود: ئەمە ڕەنگە لە عێراق قبوڵ بکرێت، کە کەسێک هیچ کورسییەکیشی نەبێت حکومەت پێکبهێنێت، بەڵام لە هەرێمی کوردستان قبوڵ ناکرێت، بۆ نموونە حزبەکانی دیکە کورسییان زۆرە و ئێمە یەک کورسیمان هەیە و ڕێگەمان نادەن حکومەت پێکبهێنین، بۆیە هەر دەبێت ڕێککەوتن لە نێوانیاندا بکرێت.\n– ئێوە ڕێککەوتنێکتان لەگەڵ پارتی ئەنجامدا، هیچ بەڵێنێکتان لەسەر پۆستەکان وەرگرتووە؟\nمحەمەدی حاجی مەحمود: لە خولی ڕابردوودا ئێمە لەگەڵ حزبی شیوعی و ئاراستەی سێیەم و بەشێک لە کۆتاکاندا کە سەرجەممان خاوەنی ١٥ کورسی بووین لە پەرلەمان ڕێککەوتنێکمان هەبوو، بەڵام هیچ پۆستێکیان پێ نەداین، ئەمجارە ڕێککەوتنێکی پەرلەمانیمان لەگەڵ پارتی دیموکراتی کوردستاندا کردووە، جارێ نازانین ئەنجامەکەی چۆن دەبێت، پرسی پۆستەکانیش سەردانیان کردووین و باسکراوە، بەڵام تاوەکو ئێستا وەکو وردەکاریی هیچ باس نەکراوە.\n– ئێوە داوای هیچ پۆستێکی دیاریکراوتان کردووە؟ یاخود بۆتان پێشنیارکراوە؟\nمحەمەدی حاجی مەحمود: نا، نە پێشنیارمان بۆ کراوە و نە ئێمەش داوای هیچ پۆستێکمان کردووە.\n– چۆن لە پرۆسەی پێکهێنانی کابینەی نوێی حکومەت دڕوانن؟\n“ئەمەی دەکرێت هیچی یاسایی نییە“\nمحەمەدی حاجی محەمەد: پێویستبوو لەدوای هەڵبژاردنی سەرۆکایەتیی پەرلەمان، سەرۆکی پەرلەمان داوای لە گەورەترین کوتلە بکردایە بۆ پێکهێنانی حکومەت بۆ ئەوەی لەگەڵ حزبەکاندا کۆببێتەوە بۆ پێکهێنانی حکومەت و لەسەر پۆستەکان ڕێککەون، ئەمە تا ئێستا نەکراوە، ئەمەی ئێستا دەکرێت هیچی یاسایی نییە، حزب بڕیار لە پێکهێنانی حکومەت دەدات، بۆیە پێموایە دەسەڵاتەکان لە پەرلەمان وەرگیراوەتەوە و حزبەکان پێکەوە ڕێککەوتن دەکەن لە نێوانی خۆیاندا ئەنجام دەدەن.


بۆ گفتوگۆكردن له‌باره‌ی پێوه‌ندییه نێوده‌وڵه‌تییه‌كانه‌وه IR ده‌گه‌ڕێینه‌وه بۆ (ویستفێڵیا پیس ئاگریمێنت/رێككه‌وتننامه‌ی ئاشتی وێستفاڵیا)، دیاره ئه‌م رێككه‌وتننامه‌یه له ساڵی ١٦٤٨دا كۆتایی به جه‌نگی ٣٠ ساڵه‌ی مه‌زه‌وی له ئه‌وروپا دێنێت.\nله وێستفاڵیا ده‌وڵه‌ت نه‌ته‌وه Nation State له‌دایك ده‌بێت، نه‌ته‌وه به مانای ئه‌وه‌ی ده‌وڵه‌ت وه‌ك سه‌رخان ده‌گه‌ڕێته‌وه بۆ خه‌یاڵ و یاده‌وه‌ری و زمان و رابردووی گرووپێكی تایبه‌ت. لێره‌وه ده‌وڵه‌ت نوێنه‌رایه‌تی نه‌ته‌وه ده‌كات و به زمانێكی نه‌ته‌وه‌یی له‌گه‌ڵ ئه‌وانیتردا قسه ده‌كات. بۆیه وێستفاڵیا سه‌ره‌تاكانی پێوه‌ندییه نێوده‌وڵه‌تییه‌كان به‌رهه‌م ده‌هێنێت، بنه‌ماكانی داده‌ڕێژێت.\nراستییه‌كه‌ی وێستفاڵیا گه‌ڕانه‌وه بوو بۆ ده‌سه‌ڵاتی دنیایی و كردنه ده‌ره‌وه‌ی ئاین و ده‌سه‌ڵاتی ئاسمان بوو له پێوه‌ندی نێوان وڵاتاندا. دیاره له دوای وێستفاڵیاوه قۆناغی دیپلۆماسی كۆنگره‌كان ده‌ست پێ ده‌كات، ئیمپڕاتۆر و پاشا و میره‌كان راسته‌وخۆ یه‌كتر ده‌بینن و كۆ ده‌بنه‌وه و قاوه ده‌خۆنه‌وه و بیروڕا ده‌گۆڕنه‌وه. ئه‌م كرده‌یه جه‌سته‌ی ده‌وڵه‌ت و پاشا تێكه‌ڵ به یه‌كتر ده‌كات. هه‌روه‌ها وێستفاڵیا پره‌نسیپی یه‌كسانی و سه‌روه‌ری و ده‌ستوه‌رنه‌دان و رێككه‌وتننامه به‌رهه‌م ده‌هێنێت، دیاره ئه‌م چه‌مكانه دواتر ده‌بن به ڕووداو و تێكه‌ڵ به رووبه‌ری ده‌وڵه‌ت و ناسنامه‌ی ده‌وڵه‌ت و زمانی سیاسی ده‌وڵه‌ت ده‌بن. وێنه‌ی سه‌ره‌كی له وێستفاڵیا "هاوسه‌نگی هێز" بوو، دواتر له كۆنگره‌ی ڤیه‌ننا رووداوی تر و خه‌یاڵی تر بۆ پێوه‌ندییه نێوده‌وڵه‌تییه‌كان له دایك ده‌بن.\nله دوای جه‌نگی جیهانی یه‌كه‌مه‌وه ئاسایشی به كۆمه‌ڵ Collective Security دێته كایه‌وه، ئه‌م چه‌مكه هێمایه بۆ دیارده‌یه‌ك، دۆخێك كه له‌گه‌ڵ ئه‌وانی تردا چوارچێوه‌یه‌كی تایبه‌ت بۆ ئاسایش و مانه‌وه و ناسنامه دابڕێژیت، دیاره هه‌ر له‌و چركه ساته‌وه پێوه‌ندییه نێوده‌وڵه‌تییه‌كان وه‌ك زانست، لێكۆڵینه‌وه و تیۆر له‌گه‌ڵ ئه‌كادیمیا و زانكۆ له پێوه‌ندیدا ده‌بێت و كورسی تایبه‌ت ته‌رخان ده‌كرێت بۆ خوێندن له‌و بواره، لێكۆڵینه‌وه و وردبوونه‌وه له كرده‌ی جه‌نگ و ئاشتی.. هتد. ئێمه ئه‌مڕۆ له دنیای New World Orderدا ده‌ژین، له‌ناو پایه‌كانی ئه‌م سیستمه و شه‌پۆله‌كانی ئه‌م سیستمه‌داین. ئه‌مڕۆ پێوه‌ندییه نێوده‌وڵه‌تییه‌كان وه‌ك رووداو، سیستم، تۆڕ و مه‌عریفه بریتییه له نیۆلیبڕاڵیزم و به‌هاكانی لیبڕاڵیزم و بازاڕ و خه‌ونی به دیموكراسی بوون. له دنیای ئه‌مڕۆدا هێشتا دوانه‌ی ده‌وڵه‌ت وه‌ك ئه‌كته‌ر و ریاڵیزم وه‌ك تیۆر كارخانه گه‌وره‌كه‌ی جووڵاندن و به‌رده‌وامبوونی پێوه‌ندییه نێوده‌وڵه‌تییه‌كانه، ده‌كرێت بگه‌ڕێینه‌وه بۆ واڵتز، كیسنجه‌ر و هانس مۆڕگێنتاو. ئێمه ده‌بێت له تیۆری ریالیزمه‌وه له پێوه‌ندییه نێوده‌وڵه‌تییه‌كان و چیڕۆكه‌كانی ناوی بگه‌ین، وه‌ك چۆن فاڵگره‌وه له ڕێی فنجانه‌یه‌ك قاوه‌وه دنیا ده‌بینێت و راڤه‌ی ده‌كات.\nدووه‌م سه‌رۆك كۆماری فڕه‌نسا (ئیمانۆیل ماكڕۆن) ٢٤ی نیسان كه ساڵوه‌گه‌ڕی جینۆسایدی ئه‌رمه‌نه‌كانه وه‌ك رۆژێكی نیشتمانی له فڕه‌نسادا راده‌گه‌یه‌نێت. فڕه‌نسا وه‌ك ئه‌كته‌ر، هێز و بونیاد له سیاسه‌تی نێوده‌وڵه‌تیدا ده‌یه‌وێت سه‌رمایه و به‌ها سیمبۆلی و كه‌له‌پوورییه‌كانی تازه بكاته‌وه، به‌شێك له‌و پرۆسه‌یه پێوه‌ندی به‌وه‌وه هه‌یه كه فڕه‌نسا ده‌یه‌وێت له دوای ده‌رچوونی به‌ریتانیاوه جووڵه‌كانی خۆی له یه‌كێتی ئه‌وروپادا تازه بكاته‌وه و ده‌ستكاری بكات.\nفڕه‌نسا ده‌یه‌وێت پرسی جینۆسایدی ئه‌رمه‌نه‌كان به نیشتمانی بكات، نیشتمانی به مانای ئه‌وه‌ی ئه‌رمه‌ن وه‌ك قوربانی و رزگاربوو بكات به به‌شێك له یاده‌وه‌ری هاووڵاتییانی فڕه‌نسی، دیاره یه‌كێك له ماناكانی ئه‌م پرۆسه‌یه له‌یه‌كتر نزیككردنه‌وه‌ی خانه كۆمه‌ڵایه‌تییه‌كانی ناو كۆمه‌ڵگه‌ی فڕه‌نسایه و پێ ده‌چێت ده‌وڵه‌ت وه‌ك دامه‌زراوه و هێزی باڵا بیه‌وێت له‌ڕێی ئه‌م یاده‌وه‌رییه‌وه كۆمه‌ڵگه و هێزه‌كانی ناوی له توندڕه‌ویی و ناسیۆنالیزم و پۆپۆلیزم ئاگادار بكاته‌وه، یان به‌لایه‌نی كه‌مه‌وه پڵوڕالیزم وه‌ك چه‌مك و ئه‌زموون له مه‌ترسی كوشتن و تیرۆربوون ده‌رباز بكات. دیاره له ٢٤ی نیسانی ساڵی ١٩١٥دا ٢٥٠ كه‌سایه‌تی و بژارده و ئه‌كته‌ری سیاسی ئه‌رمه‌نه‌كان له ئه‌سته‌نبۆڵ دێنه گرتن، دواتر هێز و گرووپه جیاوازه‌كانی ناو ده‌وڵه‌تی عوسمانی ده‌یانكوژن و له‌ناویان ده‌به‌ن.\nئه‌م كرده‌یه درێژ ده‌بێته‌وه تا ساڵی ١٩١٧ و ژماره‌ی قوربانییانیش ده‌گاته نزیكه‌ی ملیۆن و نیوێك. ئه‌رمه‌نه‌كان زیاتر وه‌ك مه‌سیحی له میزۆپۆتامیا و ئه‌نادۆڵدا نیشته‌جێ بوون، له‌رێی ناسنامه‌ی مه‌سیحیبوونه‌وه ده‌رده‌كه‌وتن. به‌ڵام دیاره توركیا گێڕانه‌وه‌یه‌كی تری هه‌یه بۆ ئه‌م رووداوه، گێڕانه‌وه به مانای ئه‌وه‌ی هه‌م ده‌یه‌وێت قه‌باره‌ی كه‌سه‌كان كه‌م بكاته‌وه، هه‌میش گرێیان بداته‌وه به سیستمی پێوه‌ندیی و تێكه‌ڵبوون له‌گه‌ڵ نه‌یار و دوژمندا.\nگێڕانه‌وه‌ی سه‌ره‌كیی تورك بۆ ئه‌م جینۆسایده ئه‌وه‌یه كه ئه‌رمه‌نه‌كان له‌گه‌ڵ رووسیا له پێوه‌ندیدا بوونه، هێزه گه‌وره‌كانی ناو ئه‌م پرۆسه‌یه تێكه‌ڵ و جیاواز بوونه، ئیتیحاد و ته‌ره‌قی، ته‌شكیلاتی تایبه‌ت، سوپای عوسمانی و سواره‌ی حه‌میدی، هێڵه‌كانی ئه‌م جینۆسایده‌یان كێشاوه. پرۆسه‌كه وه‌ها بووه كه گه‌لانی ئه‌رمه‌نی، ئاشووری، سریانی و كلدانی ناوچه‌كه ریشه‌كێش بكه‌ن و بێ ناسنامه‌یان بهێڵنه‌وه و یاده‌وه‌ری گشتییان لێ داگیر بكه‌ن. خه‌یاڵی توركبوون وه‌ك مۆدێلی ژیان و سیستمی بیركردنه‌وه و جووڵه به‌سه‌ر هه‌موو ئه‌ندامانی ناو توركیا وه‌ك جیۆگرافیا و ده‌وڵه‌ت جێگیر بكه‌ن. به‌ڵام ئه‌وه‌ی ئه‌مڕۆ ئه‌رمه‌نه‌كان ئه‌زموونی ده‌كه‌ن و له‌ناویدا ده‌ژین شتێكی تره،ـ ئه‌مڕۆ ئه‌رمه‌ن له‌ڕێی جینۆساید و قوربانییه‌وه له دنیادا ده‌رده‌كه‌ون و له یاده‌وه‌ری گشتی جیهانیدا ئاماده‌ن.\nئه‌رمه‌نه‌كان ئه‌مڕۆ به ده‌یان فۆڕمی جیاواز به زمانی جینۆساید و قوربانییه‌وه قسه ده‌كه‌ن و چیڕۆكه‌كه‌یان بۆ دنیا ده‌گێڕنه‌وه و تێكه‌ڵ به یاده‌وه‌ریی دنیای ده‌كه‌ن. موزیك، ئه‌ده‌بیات، گۆرانی و سینه‌مای ئه‌رمه‌نی وه‌ك هێزی نه‌رم له دنیادا زۆر به قووڵی باس له چركه‌سات و كرده‌ی پارچه پارچه‌كردنی ئه‌رمه‌نه‌كان ده‌كات و باس له‌وه ده‌كات كه چۆن توركیا وه‌ك بونیاد، سه‌رچاوه‌ی هێز، جیۆپۆڵه‌تیك و سه‌رباز هه‌وڵ ده‌دات ئه‌رمه‌ن وه‌ك سوژه‌یه‌ك بێ ناسنامه بكات و خه‌یاڵی لێ بپچڕێنێت و ره‌هه‌نده ئۆنتۆلۆجییه‌كه‌ی لێ بستێنێته‌وه.\n104 جار خوێندراوه‌ته‌وه | Monday, January 28, 2019


هەردی سەلامی دڵفرۆشی کردە جەژنانە | دەزگاى زارى کرمانجى\nهەردی سەلامی هونەرمەندی گەنجی کورد نوێترین ڤیدیۆ کلیپی خۆی بە ناوی "دڵفرۆش" بۆ جەژن بڵاوکردەوە.\nبە سپۆنسەری کۆرەک تیلیکۆم نوێترین بەرهەمی هەردی سەلامی وەک ڤیدیۆ کلیپ بڵاوکرایەوە، کاری موزیکی گۆرانییەکە لەلایەن ئەفشین شوکرییەوە بۆی کراوە، ڤیدیۆ کلیپەکە لە لایەن زانیار فەتاح کاری دەرهێنانی بۆ کراوە، نزار سەلامی ئەکتەری پر ئەزموونی کورد رۆڵی تێدا دەبینێت.\nهەردی ماوەیەک بەر لە بڵاوکردنەوەی ئەم بەرهەمەی لە توڕی کۆمەڵایەتی ئینستاگرام لە پۆستێکیدا باسی لە بەرهەمەی کردوو و گووتی "خەڵک هونەری راستەقینەی دەوێت، هونەری راستەقینەش کاری هەموان نییە چونکە پڕ لە بەرپرسیارێتی و ئەرکی سەختە، هەمیشە بە خۆم دەڵێم ژیان تەنها ئەمڕۆ نییە کارێک مەکە ساڵانێکی تر شەرم بکەیت لە بیستن و بینینی، خۆم و خودا دەیزانین ئەوەی دەیکەم چۆن پێوەی ماندوو دەبم و چەند بە دڵ دەیکەم، چونکە رێزگرتن لە هەوادارانم خاڵی سەرەتا و کۆتاییە بۆ من دەمەوێت ئەوانیش وەک خۆم شانازی بە بەرهەمەکانمەوە بکەن کارێک بکەم کە بتوانن بە بێ ترس و شەرم بڵێن (بەڵێ هەوادارین)".\nلەم بەرهەمەی هەردیدا هونەری راستەقینە هەستی پێدەکرێت، تێکستێکی تایبەت و جیاوازی هەیە لەگەڵ ئەوەشدا ئاوازێک پڕ بە مانای وشەکان، جیاواز لە بەرهەمەکانی تری ئەمجارەیان ئەکتەری دیار و پڕ ئەزموون نزار سەلام وەک ئەکتەرێک لە ڤیدیۆ کلیپەکەدا رۆڵ دەبینێت خانمێکیش لەگەڵیان وە ئەستێرەیەکی درەوشاوە دیارە، هەر لە سەرەتای بڵاوبوونەوەی کلیپەکە بینەرێکی زۆری هەبوو بە زووی لە سۆشیاڵ میدیاکاندا بڵاوکرایەوە و بە گەرمی پێشوازی لێکرا.


ئەوكاتەی تەرمی كاك فوئاد دەهێنە بەردەستی دایە بەهییە پێش شۆردنی تەرمەكەی ژێر فانیلەیەكی كاك فوئاد كە خەڵتانی خوێنە، دەخاتە باخەڵی و بۆنی پێوە دەكات، دواتریش تاكێك پێڵاوی كاك فوئاد لە باوەش دەگرێت تاوەكو چەند ڕۆژێك. پێش ناشتنەكەی دەستی خوشكێكی كاك فوئاد دەگرێت و دەڵێت"وەرە هەڵپەڕە، وەرە، ئەمە زەماوەندی ژن هێنانەكەی فوئادە."\nلە بنه‌ماڵه ناوداره‌كانی خۆرهه‌ڵاتی كوردستانە، بۆ به‌ده‌ستێهنانی دادپه‌روه‌ری كۆمه‌ڵایه‌تی و یه‌كسانی ژن و پیاو، سه‌ره‌تا له بنه‌ماڵه‌كه‌ی خۆیه‌وه ده‌ست پێده‌كات.سه‌رجه‌م ئه‌و زه‌ویوزارانه‌ی هه‌یانه، دابه‌شی سه‌ر جوتیار و نه‌دارانی ده‌كه‌ن، له پێناو دۆزی كورد و پێشلێكردنی مافی نه‌ته‌وه‌كه‌ی چه‌ندین ساڵ زیندانی ده‌كرێت.\nفوئاد مسته‌فا سوڵتانی ئه‌ستێره‌یه‌كی سوور به ئاسمانی خۆرهه‌ڵاتی كوردستانه‌وه، سه‌ره‌ڕای ئه‌وه‌ی ئه‌ندازیار ده‌بێت، جگه له بواره‌كه‌ی خۆی ده‌یه‌وێت ببێته ئه‌ندازیاری دۆزی میلـله‌ته‌كه‌ی. ئه‌و شریقه‌ی قامچی بنه‌ماڵه‌ی پادشایه‌تی ئێرانی به‌ركه‌وت، دوای ڕووخانیش شا، ئه‌مجاره‌یان گولـله‌ی كۆماری ئیسلامی ئێران ساردی كرده‌وه. بۆچی فوئاد هه‌میشه لە زیهنی خه‌ڵكی خۆرهه‌ڵاتدایه؟ بۆچی خەڵكی خۆرهه‌ڵاتی كوردستان سەربە هەر ڕەوتێكی سیاسی بن كاتێك دێته سه‌ر باسی فوئاد مسته‌فا سوڵتانی به حه‌سره‌ته‌وه ده‌ڵێن"كاك فوئاد له ده‌ستمان چوو."


کی کێ دخاپینە – Sibehî سبەھی\nکی کێ دخاپینە\nBergeh Kurdistan On 09/11/2021 / سیاسی\nهه‌ڤسه‌رۆکێ به‌رێ یێ هەدەپێ سه‌لا‌هەدین ده‌مرتاش د گرتیگه‌هێ دا ب به‌رده‌وامی هه‌ڤپه‌یڤینان د گه‌ل ڕۆژنه‌مه‌ڤانان چێدکه و ل سەر مژارێن جودا گه‌له‌ک داخوویانیا ددە. ئه‌ڤ یه‌ک ب سه‌رێ خوه بوویه بابه‌ته‌کا گۆتوبێژێ د ناڤا هەدەپێ دا. گه‌لۆ ده‌مرتاش دخوازه ڕۆلێ ئەبدولا ئۆجەلان یێ ده‌مه‌کی بله‌یزه یان ژی وی ئارمانجەکا دی هەیە و ئارمانجا وی چیه؟ ئاشکرایە کو ئۆجەلان ژ ڤێ یه‌کێ، ژ تەسەرفاتێن دەمرتاش گەلەک نەرازیه. لێ هێژا ده‌نگێ ئۆجەلان ده‌رناکه‌ڤه. ل گۆرا داخوویانیێن هنده‌ک سیاسه‌تمه‌دار و به‌رپرسێن پارتیێن ترک، هه‌ڤدیتن ب به‌رده‌وامی د گه‌ل ئۆجەلان هه‌نه و ئه‌ڤ یه‌ک نها ب نه‌هینی تێن کرن و ژ مه‌دیایێ را ڤه‌شارتینه.\nئاشکرایە کو ئەگەر بریارا هلبژارتنان ب؛ داین، دێ ئاک پارتی ب کارتا ئۆجەلان بله‌یزه و وی ل دژی یێن دن بکار بینە. ژ بۆ ڤێ یه‌کێ ژی، ژ نهاڤه ژ ئالیێ ئاک پارتیێ ڤه ئامادەکاری ل سه‌ر ئۆجەلان تێ کرن. هه‌لوه‌ستا ئۆجەلان یا د هلبژارتنێن بەرێ یێن شه‌ره‌داریان دا تێ زانین. گه‌له‌ک که‌س د نرخاندنێن خوه دا دگۆتن کو، هێدی هلبژێرێن هەدەپێ گوه نادن ئۆجەلان. هه‌تا ڕاده‌یه‌کی، نها ژی، د ناڤا بنگه‌هێ هەدەپێ دا ئالۆزبوونا ڕۆلێ ئۆجەلان تێ گۆتوبێژ کرن.\nلێ ڤه‌کری تێ زانین کو، داخوویانیێن ده‌مرتاش و له‌یزتکا ده‌ستهلاتێ یا ئۆجەلان بابه‌ته‌کا گۆتوبێژایه و وه‌ک سیناریۆیەکێ تێ نرخاندن. هه‌ری داوی ده‌مرتاش هه‌ڤپه‌یڤینه‌ک ل گه‌ل ئاژانسا ئالمانی (دپا) پێکانی و به‌رسڤا پرسێن ئاژانسێ دان. ده‌مرتاش د به‌رسڤه‌کا خوه دا به‌هسا تێکەلیێن پەکەکێ و هەدەپێ دکه و دبێژه: ب چو ئاوایی تێکەلیێن من و تێکەلیێن هەدەپێ د گه‌ل پەکەکێ نینن و چێنه‌بوویه ژی. هەدەپە پارتیه‌که کو ته‌نێ ئاشتیێ دپارێزه و پارتیه‌ک ده‌مۆکراتکه.\nنها ل ڤێ ده‌رێ دڤێ مرۆڤ ل سه‌ر ڤێ گۆتنا ده‌مرتاش راوەستە. ژ به‌ر کو ده‌مرتاش ده‌ره‌وا دکه. نه ژ پەکەکێ به هەدەپە چنینە. هەدەپە پارتیه‌کا ژ ئالیێ به‌رپرسێن ترکیێ و ئۆجەلان ڤه ژ بۆ پێڤاژۆیا “چاره‌سه‌ریێ” هاتیه دامه‌زراندن. ده‌مه‌کی ده‌مرتاش دا خوویاکرن کو، ئه‌وێ دەست ژ سیاسه‌تێ به‌رده لێ پەکەکێ ڕێ نه‌دایێ و ئه‌وی نه‌کاری ب ئیرادا خوه دەست ژ سیاسه‌تێ به‌رده. هه‌رکه‌س دزانە کو، د ده‌ما هلبژارتنان دا لیسته‌یێن هەدەپێ ژ قه‌ندیل تێنه دیار کرن. هه‌روه‌ها د ده‌ما هلبژارتنان دا ب سه‌دان ئه‌ندامێن هەدەپێ ژ بۆ ببن به‌ربژێر ڕێیا قه‌ندیل دگرن و تێنه باشوورێ کوردستانێ ژ بۆ ل گه‌ل به‌رپرسێن پەکەکێ هه‌ڤدیتنا بکن دا کو ببن به‌ربژێرێ پارله‌مه‌نتۆیێ یان ژی یێ شه‌ره‌داریان.\nده‌مرتاش ب خوه ب دەهان جاران سه‌ردانا ئیمرالی کریه و فه‌رمانا خوه ژ ئۆجەلان وه‌رگرتیه. هه‌روه‌ها ده‌مرتاش گه‌له‌ک جارا سه‌ردانا قه‌ندیل کریه کو دا بزانبه چ بکه. یانی پەکەکە و هەدەپە یه‌ک تشته.\nپشتی هلبژارتنا گه‌له‌ک جارا قه‌ندیل بالا ده‌مرتاش ژ بۆ داخوویانیێن دده کشاندیه یا ڕاست کو سیاسه‌تا پەکەکێ چیه، دایه خوویاکرن. یانی نابە ب داخوویانیێن پۆپولیست ڤی مله‌تی بخاپینن. تێکەلیێن ده‌مرتاش و هەدەپێ د گه‌ل پەکەکێ هه‌نه و هه‌تا یه‌ک تشتن. ڕایا گشتی یا کورد ڤێ یه‌کێ دزانه. ده‌وله‌ت ڤێ یه‌کێ ژ هه‌ر ئالیه‌کی پتر دزانه. هه‌ر جارا ده‌مرتاش و شاندەیێن هەدەپێ سه‌ردانا قه‌ندیل کرین،به‌رپرسه‌کی میت یا ترکیێ ل گه‌ل وان بوویە. هه‌ر جارێ نامه‌یێن ئۆجەلان کو ڕێدکرن قه‌ندیل ب ده‌ستێ میتێ ددان ده‌مرتاش و هه‌ڤالێن وی. کی کێ دخاپینه. هه‌تا ژ خاپاندنێ پتر حه‌نه‌کێن خوه ل ڤی مله‌تی دکن.


📅 22-09-2019 رێکەوت و رووداو (کڕۆنۆلۆژیا)\nباکووری کوردستان - پارتی دادو گەشەپێدانی تورکیا ( [ زۆرتر... 👁] ✖ ✖ 7 1 ✔ 99% ✍ هـ.ب. 2-8-2019 7:46:59\n👫 جاسمین ئەردەڵان محەمەد کەسایەتییەکان\n📅 کاتی تۆمارکردن Sep 23 2019 3:41PM\n👁 ئەم بابەتە 119 جار بینراوە\nتەمەنی 29 ساڵە و خەڵکی شارۆچکەی کۆیەیە. ماوەی 12 س [ زۆرتر... 👁] ✖ ✖ 0 0 ✔ 99% ✍ هـ.ب. 23-9-2019 15:41:31\n🌳 چاندنی زیاتر لە 10 هەزار نەمام لەڕێگەی هەولێر - مەخموور ژینگەی کوردستان\n📅 کاتی تۆمارکردن Sep 23 2019 9:56PM\nهەڵمەتی سەوزکردنی رێگەی کورانی مەخموور - هەولێر کۆ [ زۆرتر... 👁] ✖ ✖ 2 1 ✔ 99% ✍ ج.ع.ئـ. 23-9-2019 21:56:11\n📊 ساڵانە بایی 500 ملیۆن دۆلار فەرش و موکێت دەهێنرێتە کوردستان ئامار و راپرسی\n📅 کاتی تۆمارکردن Sep 23 2019 10:17PM\n👁 ئەم بابەتە 128 جار بینراوە\nساڵانە لەگەڵ دابەزینی پلەکانی گەرما، وەرزی فرۆشتنی [ زۆرتر... 👁] ✖ ✖ ✖ 0 1 ✔ 95% ✍ ج.ع.ئـ. 23-9-2019 22:17:42\n📝 شەش پەرلەمانتار لەبەرامبەر بانگهێشتنەکردنی پارێزگاری هەڵەبجە بۆ چین، ناڕەزایی دەردەبڕن بەڵگەنامەکان\n📅 کاتی تۆمارکردن Sep 23 2019 9:40PM\nدەقی یاداشتنامەی شەش پەرلەمانتارەکە بەناوی خوای [ زۆرتر... 👁] ✖ ✖ ✖ 0 4 ✔ 99% ✍ ج.ع.ئـ. 23-9-2019 21:40:37\n👩 هاوسەرگیری منداڵان لە ڕۆژهەڵاتی کوردستان روو لە زیادبوونە دۆزی ژن\n📅 کاتی تۆمارکردن Sep 23 2019 8:59PM\nتەمەنی 12 ساڵە، ئێستا دەبوو بووکەڵەیەکی بەدەستەوە [ زۆرتر... 👁] ✖ ✖ 0 2 ✔ 99% ✍ ج.ع.ئـ. 23-9-2019 20:59:32


رۆژی هه‌ینی ته‌رمی پڕۆفیسۆر د.جه‌مال نه‌به‌ز ده‌گاته‌وه هه‌رێمی كوردستان\nپڕۆفیسۆر د.جه‌مال نه‌به‌ز\nرۆژی هه‌ینی ته‌رمی ره‌وانشاد پرۆفیسۆر د.جه‌مال نه‌به‌ز له ئه‌ڵمانیاوه ده‌گاته‌وه فڕۆكه‌خانه‌ی نێوده‌وڵه‌تی هه‌ولێر و بۆ رۆژی دواتر ده‌گه‌یه‌نرێته‌وه شاری سلێمانی و له‌ڕێوڕه‌سمێكدا له گۆڕستانی”گردی شێخ مارف” به‌خاك ده‌سپێردرێت.\nئاوێنه: بنه‌ماڵه‌ی پرۆفیسۆر د.جه‌مال نه‌به‌ز له‌په‌یامێكدا كه وێنه‌یه‌كی بۆ ئاوێنه نێردراوه رایگه‌یاندوه؛ ڕۆژی هەینی ٢١ /١٢ / ٢٠١٨ کاتژمێر ٤:٣٠ ئێوارە، تەرمی ڕەوانشاد مامۆستا (جەمال نەبەز) بەیاوەری دەستەیەك لەدڵسۆزانی، لەفرۆکەخانەی تێگلی بەرلینی ئەڵمانییاوە بەڕێدەکرێت بۆ کوردستان و کاتژمێر ١٠:٣٠ شەو لە فڕۆکەخانەی نێوده‌وڵه‌تی هەولێر لەلایەن خۆشەویستان و خانەوادەکەیەوە وەردەگیرێت.\nئه‌وه‌شی خستۆته‌ڕو كه بۆ بەیانییەکەی ٢٢ /١٢ / ٢٠١٨ دەگاتەوە شاری سلێمانی و لەشوێنێکی تایبەت و بە ئامادەبونی دۆست و خانەوادەو هاوبیرانی لە گۆڕستانی (گردی شێخ مارف) بەخاک دەسپێردرێت.\nرۆژی شه‌ممه 8ی كانونی یه‌كه‌می 2018، پڕۆفیسۆر دکتۆر جەمال نەبەز، نوسەر و بیرمەندی کورد، لە تەمەنی 85 ساڵیدا لە ئەڵمانیا کۆچی دوایی کرد.\nده‌قی په‌یامی بنه‌ماڵه‌كه‌ی…\nبەناوی خواو کوردستانی پیرۆزەوە\nدیسان دو چاوی سوری وەتەن بو بە گۆمی خوێن\nفرمێسک وەکو فوارە لە دڵ هەڵقوڵایەوە\nلە بنەماڵەی دکتۆر جەمال نەبەزەوە بۆ سەرجەم خزمان و هاوبیران و هاوڕێ و دڵسۆزانی زانای نێوداری کورد دکتۆر(جەمال نەبەز) گشت کەناڵەکانی ڕاگەیاندن بیستراو و بینراو. سڵاوی گەرم.\nڕۆژی هەینی ٢١ /١٢ / ٢٠١٨ کاتژمێر ٤:٣٠ ئێوارە، تەرمی ڕەوانشاد مامۆستا (جەمال نەبەز) بەیاوەری دەستەیەك لە دڵسۆزانی، لەفرۆکەخانەی تێگلی بەرلینی ئەڵمانییاوە بەڕێدەکرێت بۆ کوردستان. لە کاتژمێر ١٠:٣٠ شەو لە فڕۆکەخانەی هەولێری نێودەوڵەتی لەلایەن خۆشەویستان و خانەوادەکەیەوە وەردەگیرێت.\nبۆ بەیانییەکەی ٢٢ /١٢ / ٢٠١٨ دەگاتەوە شاری سلێمانی و لەشوێنێکی تایبەت و بە ئامادەبونی دۆست و خانەوادەو هاوبیرانییەوە لە گۆڕستانی (گردی شێخ مارف) بەخاک دەسپێردرێت.\nسەری رێزو نەوازش دادەنوێنین بۆ نەمری ئەم کەڵە مرۆڤەی چۆکی دانەدا بۆ هەمو داگیرکەران و ئەوانەی کەوا بەرلەشکرییان بون.\nگۆڕت چراخان و ڕەوانت بە فیردەوس شاد بێت.\nخوشکی دلسۆزتان نیعمەت تۆفیق مەحود، بنەماڵەی دکتۆر جەمال نەبەز


یه‌كێتیی نیشتمانی ده‌بێت چ بڕیارێك بدات؟\nمه‌كته‌بی سیاسی وئه‌نجومه‌نی سه‌ركردایه‌تی یه‌كێتیی نیشتمانی كوردستان 17 و20ئایاركۆده‌بێته‌وه بۆتاوتوێكردنی پرسه‌گرنگه‌كان،ئایایه‌كێتیی هه‌رده‌بێت كۆبونه‌وه‌ی بێ بڕیارئه‌نجام بدات؟كادیرانی ئۆرگانه جیاوازه‌كانی یه‌كێتی داوا وداواكاریان له‌سه‌ركردایه‌تی حیزبه‌كه‌یان هه‌یه.\nله‌م ڕاپۆرته‌ی ئاڕاسته‌دا كادیرانی یه‌كێتی داواده‌كه‌ن یه‌كێتی بڕیاربدات وپێویسته ته‌نها ناوبژیوان وپارێزه ری لایه‌نه‌كان نه‌بێت.\nپێویتسەمەكتەبی سیاسی‌و پاشانیش ئەنجومەنی سەركردایەتی یەكێتی بڕیاری یەكلاكەرەوە بدەن\nژوان ئه‌حمه‌دسه‌عید ڕۆژنامه‌نوس وكادیری پێشكه‌وتوی یه‌كێتی بۆئاڕاسته ده‌ڵێت: پێویتسەمەكتەبی سیاسی‌و پاشانیش ئەنجومەنی سەركردایەتی یەكێتی بڕیاری یەكلاكەرەوە بدەن سەبارەت بە چەندین پرسی گرنگ له‌وانه:\nیه‌كه‌م:لەپێش هەمویانەوە گێڕانەوەی ژیانی حزبایەتی بۆ ناو یەكێتی‌و گێڕانەوەی شكۆ‌وكاریگەری بۆئۆرگانەكانی یەكێتی\nدووه‌م: ئێستای یەكێتی بەجۆرێكە كە سەرجەم ئۆرگانەكانی ئیفلیج بون‌وتەنیاكەسەكان لەسەركردایەتی‌ومەكتەبی سیاسی كاران‌و كاردەكەن، لەكاتێكا بەشێكی زۆرلەوكارانە ئیشی ئۆرگانەكانە نەك ئەوكەسانە.\nدەبێت یەكێتی یەكلایی بكاتەوەئەگەرهەربەردەوام دەبێ لە بەشداریكردن لە حكومەت\nئه‌وكادیره‌ی یه‌كێتی بۆ دۆخی سیاسی هەرێمیش ده‌ڵێت: پێویستە یەكێتی قسە‌و بریار‌و هەلوێستی یەكلاكەرەوەی هەبێ لەمەڕ گشت پرسەكان بە تایبەت ئەوانەی پەیوەندی بە دەسەڵات‌و بژێوی خەڵكەوە هەیە،دەبێت یەكێتی یەكلایی بكاتەوەئەگەرهەربەردەوام دەبێت لە بەشداری كردن لەحكومەت، ئایا دیدێكی رون هەیەلەحكومەتدا تا كەی دۆخەكە بەم شێوەیە دەبێ؟؟ یان ئایا یەكێتی ئەگەرشەریكە، پارتی تاكەی هەر بە ملهوڕی‌و سەپاندن بەردەوام دەبێت لە سیاسەت كردن، بێگومان ئەمەش بە گفتوگۆ دەبێت‌و پێویستە یەكێتی گفتوگۆیەكی ڕاشكاو لەگەڵ پارتی‌و گۆڕان بكات‌و چیدی نەبێتە قوربانی ئەوسیاسەتەی ئێستا‌وتەنیا ناوبژیوان بێت ،چونكە بەشێك لەو كێشانەی كه‌هەیە پەیوەندی بەیەكێتیشەوە هەیە بە تایبەت ئەوەی پەیوەندی بە پرسی سەرۆكایەتی هەرێم‌و سیستمی سیاسیەوە هەیە.\nپێویسته یه‌كێتی جەخت لە کاراکردنەوەی پارلەمان بکات\nئه‌حمه‌دڕه‌فیقی ڕۆژنامه‌نوس وكادیری یه‌كێتی له‌شاری كه‌ركوك بۆئاڕاسته ڕایگه‌یاند:پێویسته یه‌كێتی جەخت لە کاراکردنەوەی پارلەمان بکات لەگەڵ ئەنجامدانی ریفراندۆم وەک یەک پاکێج مامەڵەی لەگەڵدا بکرێ.\nئه‌حمه‌د ڕه‌فیق ده‌شڵێت كه‌باسی پڕۆسەی ریفراندۆم ده‌كات ده‌بێت ناوچە کوردستانییە تازە ئازادکراوەکانیش بگرێتەوە،نه‌ك به‌ته‌نها ڕیفراندۆم له هه‌ولێرو سلێمانی و دهۆك وهه‌ڵبجه‌دا بكرێت.\nیه‌كێتی ده‌بێت هه‌وڵ بۆنەهێشتنی سیاسەتی پەرتکەوزاڵبە کە پارتی بەکاری دێنێ بدات\nئه‌و كادیره‌ی یه‌كێتی له شاری كه‌ركوكه‌وه‌ده‌شڵێت:ده‌بێت یه‌كێتی شەراکەتی ڕاستەقینە بێت وهه‌وڵ بۆنەهێشتنی سیاسەتی پەرتکەوزاڵبە کە پارتی بەکاری دێنێ بدات،وه یه‌كێتی جه‌خت و تەئکیدکردنەوە لەسەر نەخشە رێگاکەی پێویسته چونكه ئه‌و نه‌خشه ڕێگایه دۆخه‌چه‌قه‌به‌ستوه‌كه ده‌توینێته‌وه و ژیانێكی نوێ به‌هبه‌ردا ده‌كاته‌وه.\nئه‌وڕۆژنامه‌نوسه‌ی شاری كه‌ركوك له كۆتایدا ده‌ڵێت: ته‌فعیل کردنی رێککەوتنی سیاسی نێوان یەکێتیی وگۆڕان، تا ئاستی یه‌كگرتنه‌وه‌ی سیاسی، هەروەها دۆخی ناوخۆی یەکێتیی و، هەڵبژاردنەکانی ئایندەش تاوتوێ بكرێت و زۆر به‌جدی قسه‌ی له‌سه‌ربكرێت،گه‌رله‌ئێستاوه قسه‌ی له‌سه‌رنه‌كرێت و كێشه‌نیوخۆیه‌كان ڕێگربێت جارێكی دیكه‌ش باجه‌كه‌ی ده‌دات.\nجێگای ده ست خۆشییه که کۆبونه وه کانی مه کته بی سیاسی وسه رکردایه تی یه کێتیی به رده وامیان هه یه\nهیواحه‌مید به‌رپرسی ڕێكخراوه ناحكومیه‌كان(NGO)كانی یه‌كێتیش بۆئاراسته‌ده‌ڵێت:به رله هه رشتێک جێگای ده ست خۆشییه که کۆبونه وه کانی مه کته بی سیاسی وسه رکردایه تی یه کێتیی نیشتمانیی کوردستان به رده وامیان هه یه وده کرین به هیوای به رده وامییشین\nیه کێتی له ماوه رابردوو به پڕۆژه وکاری باش چه ندین ده سستپێشخه یی کردوه‌و ده یویست قۆناغه هه ستیاره کان تێ په ڕینێت وبه رژه وه ندی گشتی ده خسته پێش به رژه وه ندی حیزبی، ئه وه ش وای کرد که چه ندین جار یه کێتیی باجی زۆربدات وهه ڵبژاردنه کانی پێشووش شاهید بوون که جه ماوه ری یه کێتیی به بڕیارێک ڕازی نه بوون ،ئه وه بوو یه کێتیی باجه که ی دا وه ک بابه‌تی ٣٠ حوزیران .\nده‌بێت یه‌كێتی چیترچاوه ڕوانی گۆڕان و پارتی نه کات وبڕیارێک بدات\nهیواحه‌مید ده‌شلێت:ئه وه ی پێویسته له ئیستادا پێش هه‌رشتێک پێویسته یه کێتیی ماڵی خۆی ڕێک بخاته وه ،ودووه م، چیترچاوه ڕوانی گۆڕان و پارتی نه کات وبڕیارێک بدات وپێداگری بکات له سه رجێبه‌جێكردکردنی نه خشه ڕێگاكه‌ی که پێشکه شی کردووه به تایبه ت ئه وه ی له به رژه وه ندی گشتی دایه کاری له سه ربکات هه ڵوێست وبڕیاری پێویستی هه بێت به رامبه رپارتی وچیتر نه بێته پارێزه‌ری گۆڕان وئامانجی خۆی په ک نه خات .\nجیگای باسه مه‌كته‌بی سیاسی و ئه‌نجومه‌نی سه‌ركردایه‌تی یه‌كیتیی نیشتمانی كوردستان 17ی ئایار له‌سلێمانی و 20یئایار له‌شاری كه‌ركوك كۆده‌بێته‌وه بۆتاوتوێ كردنی پرسه‌كانی ،هه‌ڵبژاردنه‌كانی داهاتوو، ریفراندۆم، دۆخی یه‌كێتی و كاراكردنه‌وه‌ی په‌رله‌مان و چه‌ند ته‌وه‌رێكی دیكه.\n5/16/2017 5:39:47 PM


پۆلیسی سلێمانی کەسێکی دەستگیرکرد کە کچێکی ڕفاندووە و دواتر بێهۆشی کردووە – لڤین پرێس\nپۆلیسی سلێمانی کەسێکی دەستگیرکرد کە کچێکی ڕفاندووە و دواتر بێهۆشی کردووە\nپۆلیسی سلێمانی دەستگیرکردنی کەسێکی تەمەن ٣٠ ساڵی ڕاگەیاند کە كچێكی رفاندوە دواتر بێهۆشی کردووە و لە شوێنێک فڕێیداوە.\nڕاگەیاندن و پەیوەندییەكانی، بەڕێوەبەرایەتی پۆلیسی پارێزگای سلێمانی، دەربارەی ڕووداوەکە ڕاگەیەندراوێکی بڵاو کردەوە، کە تێیدا هاتووە: دوای ئەوەی هاوڵاتییەك سكاڵای تۆماركرد كە كچەكەی بەمەبەستی كڕینی پێداویستی لەماڵ چووەتە دەرەوە و نەگەڕاوەتەوە، بەڕێز بەڕێوەبەری پۆلیسی پارێزگای سلێمانی سەرجەم بنكەكانی سنوری پۆلیسی سلێمانی ڕاسپارد كە بەدواداچونی خێرا بكەن بۆ دۆزیینەوە و دەستگیركردنی تۆمەتبار .\nئاماژەی بۆ ئەوەشکرد کە “دوای وەرگرتنی بڕیاری بەڕێز دادوەر پۆلیس لێكۆڵینەوەكانی دەستپێكردوو گومان خرایە سەر تۆمەتبارێك و توانرا هەمان ڕۆژ و لەلایەن بنكەی پۆلیسی ڕزگارییەوە تۆمەتبارەکە دەستگیربكرێت كە بە ئۆتۆمبیلێكی جۆری تۆیۆتا كامری كچەكەی هەڵگرتووە و دوای بێهۆشكردنی لە شوێنێك فڕێیداوە”.\nپۆلیسی سلێمانی ئاشکراشیکردووە، کە “لە ئێستادا تۆمەتبار ( ش، أ ، ع ) لەدایكبووی 1991 بەبڕیاری بەڕێز دادوەر و بەپێی ماددەی 421 لەیاسای سزادانی عێراقی ڕاگیراوە و دەستیش گیراوە بەسەر ئۆتۆمبێلەكەیدا، هەروەها كچەكە پاش دۆزینەوەی لەلایەن مەفرەزەكانی پۆلیسەوە گەیەنراوەتە نەخۆشخانەوە و لەئێستادا لە ژێر چاودێریدایە و چارەسەری پزیشكی وەردەگرێت”.\nلە سلێمانی سەنتەرێکی جوانکاریی کە بەبێ بوونی بڕوانامەی پزیشکی بۆتۆکس و فیلەرى بۆ خەڵک کردوە داخرا\nلەژێر فشاری هاوڵاتیاندا فەرمانگەی دادنووسی چەمچەماڵ و شۆڕش دادەخرێن


ڤیدیۆ.. وەزیری پەروەردەی هەرێم: ساڵی خوێندنی 2019-2020 نافەوتێت – تۆڕی میدیایی خەڵک\n2020/03/24 - 10:07 PM\nوەزیری پەروەردەی هەرێم ڕایدەگەیەنێت: ساڵی خوێندنی 2019-2020 بەهیچ جۆرێك نافەوتێت.\nئالان حەمەسەعید وەزیری پەروەردەی حكومەتی هەرێم لە تۆمارێكی ڤیدیۆییدا ڕایگەیاند: دڵنیایی دەدەینە هەموو قوتابیان و خوێندكارانی كوردستان، كە ساڵی خوێندنی 2019-2020یان بەهیچ جۆرێك نافەوتێت، پلان هەیە بۆ قەرەبووكردنەوەیان”.\nدەشڵێت:”پێویستە هەموو لایەك پابەندبن بە ڕێنماییەكانی تایبەت بە خۆپاراستن لە ڤایرۆسی كۆرۆنا”.\nئالان حەمەسەعیدپەروەردەحكومەتی هەرێمڤایرۆسی كۆرۆنا\nبەگوژمەی زیاتر لە ٦ ملیۆن دۆلار پڕۆژە بۆ سلێمانی و هەڵەبجە جێبەجێ دەكرێن\nبەڕێوەبەرایەتی پاسپۆرتی چەمچەماڵ كرایەوە


ئاساو به‌زموو وێش هاڕ‌ۆ ، چه‌قچه‌قه سه‌ره‌و وێش ماڕ‌ۆ / کوورش ئه مینی\nاخبار » ئاساو به‌زموو وێش هاڕ‌ۆ ، چه‌قچه‌قه سه‌ره‌و وێش ماڕ‌ۆ / کوورش ئه مینی\nئاساو به‌زموو وێش هاڕ‌ۆ ، چه‌قچه‌قه سه‌ره‌و وێش ماڕ‌ۆ / کوورش ئه مینی\nپایگاه خبری تحلیلی سلام پاوه : حه‌ر چێو ئێژاو ئاوه‌زیه‌یا، وه‌ڵێ ئێمه‌نه واته‌نشا. هه‌رمانۆ ئێمه ئانه‌نه تا جارێوته‌ر قسێوه که ئاوه‌زه‌نه په‌رزیه‌ینه، واوه‌یش که‌رمێوه.«گۆته» مه‌زانوو چکۆوه ده‌س پنه که‌روو. گرد جارێو ماچوو: ئه‌رێ ئی گه‌شاوه‌ز (ڕ‌ۆشنویر)ه قاقه‌زیێ چێششا گه‌ره‌کا جه گیانوو ئی خه‌ڵکیه. (داخۆم یۆته‌ریچ بۆ، یاگێوته‌ره‌وه پێسه واچۆ چنی من!). گۆشه‌و کتێبخانه‌کانه وێشا شارانشاوه […]\nپایگاه خبری تحلیلی سلام پاوه : حه‌ر چێو ئێژاو ئاوه‌زیه‌یا، وه‌ڵێ ئێمه‌نه واته‌نشا. هه‌رمانۆ ئێمه ئانه‌نه تا جارێوته‌ر قسێوه که ئاوه‌زه‌نه په‌رزیه‌ینه، واوه‌یش که‌رمێوه.«گۆته»\nمه‌زانوو چکۆوه ده‌س پنه که‌روو. گرد جارێو ماچوو: ئه‌رێ ئی گه‌شاوه‌ز (ڕ‌ۆشنویر)ه قاقه‌زیێ چێششا گه‌ره‌کا جه گیانوو ئی خه‌ڵکیه. (داخۆم یۆته‌ریچ بۆ، یاگێوته‌ره‌وه پێسه واچۆ چنی من!). گۆشه‌و کتێبخانه‌کانه وێشا شارانشاوه و ویرێ کۆنێ دلێ کتێبا به‌ر مارا و به ڕ‌واڵه‌تی تازه و خه‌ڵه‌تنه‌ر مداشا گ‍ژێ خه‌ڵکیه‌وره. ئاخۆر مه‌زانوو کام سه‌رکه‌لشا گێرته‌ن و کام ڕ‌ۆخانه‌و په‌ڕ تاف و شه‌پۆلۆ خه‌ڵکیه‌نه ده‌سوو که‌سێویشا گێرته‌ن و پڕ‌نانشاوه. پڕ‌اکتیکه‌نه کام هه‌رمانه‌شا که‌ردێنه په‌ی خه‌ڵکی و کام ئێش و برینوو خه‌ڵکیه‌نه بیێنێ. ته‌نانه‌ت وێم دیه‌نم که بڕ‌ێو وه‌خت تان و ته‌شه‌رشا دانه‌نه ئانیشا که قاقه‌زه‌نه په‌رچشا ده‌ینێوه و دێفاعشا چنه که‌ردێنێ. په‌ی که‌سانێوی په‌رسه منیاره و یه‌خێش په‌ی دڕ‌ا که ته‌مه‌نشانه دوێ چرکه‌ساتێ نه‌بیێنێ چنیش و ویریچشا قه‌بووڵ نه‌بیه‌ن. جه که‌سێوی لایه‌ن گێرا و په‌ی که‌سێوی هه‌رسی مجاره که ئادێش نه‌دیێنێ و به په‌لکه پووشێو قه‌بووڵێش نیه‌نێ. گردوو گیر و گرفت و ئاواتوو ژیوایشا ئانه‌نه که سه‌روو بنجۆیۆته‌ریه‌وه سه‌وزێ با. حه‌قێقه‌ت و واقێعێ کۆمه‌ڵگای که پێسه فڕ‌موولێڕ‌یازی و فیزیکی نه‌فاڕ‌ێنێ و سه‌قامگیرێ؛ پاسه فاڕ‌اشا و ماراشانه‌وه دلێ خه‌ڵکی که حێزبه‌کێ، سیاسه‌تمه‌دارێ و لایه‌نگه‌ره‌کێشا گه‌ره‌کشانا.\nنویسته‌ی و په‌یجۆریشا ئینا سه‌روو واست و ئێراده‌و سیاسیه‌کاوه، نه‌ک واقێع، ڕ‌استی و حه‌قێقه‌توو بابه‌ته‌که‌ی. مه‌گه‌ر مه‌زانا پی کاراشا، ئاوی به وێچنه به‌را. درۆسی و ڕ‌اسی قه‌ڵه‌می و حۆرمه‌توو نویسته‌ی مه‌پارێزنا و وابه‌سته‌یی نه‌ته‌وه‌یی (پا ویره ته‌سک و چڵکنه‌وه که وێشا تاریفش که‌را) که‌را به نوونگه‌و هه‌ڕ‌ه‌شه و دژمان به دۆسه‌کاشا و چیڕ‌انه که ئاخرش تاریکی و سه‌رشۆڕ‌یا جه هیچ پڕ‌ه‌نسیپێوی دێمۆکڕ‌اسی په‌یڕ‌ه‌وی مه‌که‌را و ته‌نانه‌ت به هه‌ر که‌ره‌سه و که‌لوپه‌لێو که بیه‌بۆ، بۆختانی بینا و تاوانێ که‌را.\nئاژین شێونه‌کێ هه‌ورامانی، زانست و زاناییشا تا وا یاگێ قه‌بووڵا که تریشکێوه گولالێ نه‌که‌رۆنه باوه‌ره هه‌رۆڵه‌کاشا. واقێعوو عێلمی زوانیشا تا وا ئاسته گه‌ره‌کا که سیاسه‌ت ئیجازه دۆ و ته‌پڵوو وشکوو عاده‌تیشا نه‌تره‌کنۆ. حه‌ر تازه‌گه‌ریێو، بێ مۆبالات و سه‌ره‌نج، قه‌ده‌خه که‌را و ساحیبوو فکره‌که‌ی قه‌ناره مدا.\nوای چا ته‌شکوو دێمۆکڕ‌اسیه قه‌بووڵشانا و هه‌وڵش په‌ی مدا. هاوار وا ڕ‌ۆیه ده‌سه‌ڵات ده‌سشاوه بۆ و ڤاو ویرێوی تازه‌ی گنۆ گۆششا. هه‌ڵبه‌ت په‌یلوا و باوه‌روو ئادیشانه، قه‌ناره دای ڕ‌ه‌خنه و فه‌زای ئه‌ده‌بیا!! ته‌نانه‌ت ئه‌گه‌ر وێشا ته‌نیا سه‌رقافڵه‌و کاروانه‌که‌ی با؛ ناخافڵ چانه‌یه وه‌ڵاتێو خاپوور که‌را، نه‌ک تاقه یانێو. ناخافڵ چانه‌یه دارستانێو سۆچنا نه‌ک قوڵه قه‌مامێو. ناخافڵ چانه‌یه نه‌ته‌وێو کوشا، نه‌ک تاکه نه‌فه‌رێو. ناخافڵ چانه‌یه خه‌له جاڕ‌ێو تاڵان که‌را، نه‌ک دنکه گه‌نمێوه. ناخافڵ چانه‌یه ئانه که ئادێ وه‌راوه‌رشاوه مدرا، برایشانێ و جه وێشا بێ باک و ئازاته‌ر په‌ی خاک و وه‌ڵاتی. سینه‌به‌رزته‌ر په‌ی دڵه‌چرکه‌و ده‌ورووبه‌ری. ویربه‌رز و چه‌م ڕ‌ۆشنته‌ر په‌ی حۆرمه‌ت و وه‌شه‌سیاوی گرد که‌سی و هه‌ر ئاوه‌زێوی گه‌ش و چه‌مێویڕ‌اس وین. مه‌گه‌ر مه‌زانا که ئادێ وه‌راوه‌ر پادیشا نیه‌نێ و گاهه‌زیچ پاڵپشت و دۆسێوی هه‌ره‌قه‌تین. مه‌گه‌ر مه‌زانا، ئادێ باوه‌رشا هه‌ن به فاڕ‌یای و فاڕ‌یای و ڕ‌ۆبه‌ڕ‌ۆ تازه‌ته‌ر بیه‌ی بنه‌ماو ئاوه‌زیڕ‌ۆشنی و هه‌رمانۆ گه‌شاوه‌زی مزانا. مه‌گه‌ر مه‌زانا؛ ئێمه بڕ‌ێو وه‌رده‌نگێ بێده‌نگێچما هه‌نێ که ئینای تۆتۆ دلێڕ‌اسه‌و کۆمه‌ڵگایه‌نه و هاگای بیێنێوه و وه‌ختارێو چێوێو وینا و درۆسش بزانا، به پاو ژیری و زانایی وێشا لایه‌نگه‌ریش چنه که‌را و وێشا با به سه‌رچه‌مه‌و وه‌ڵاوه که‌رده‌یش.\nهه‌رمانۆ ئادیشا نه‌ک کارێو په‌ی سه‌رگه‌رمی و ماوه‌وه‌یوی کۆرت و ساتیا؛ که ڕ‌ه‌وتێو په‌ی‍ژیوای، فێر بیه‌ی و جه دماڕ‌ۆنه به که‌رده‌وه که‌رده‌یا. گه‌ره‌کما نیا زاڕ‌ۆڵێما گێڕ و لاسار و سه‌رشۆڕ‌ێ با، که ئینا مه‌ژگمانه و که‌رمێش که‌رده‌وه، زاڕ‌ۆڵێما سه‌ربه‌رز، سه‌ربه‌وێ، وێپا و ئازای با و داواو حه‌قیشا که‌را، ئه‌گه‌ر به قیمه‌توو گیانیشا بیه بۆ. پێسه شاملوو ماچۆ:\nلاو ئێمه‌وه شه‌وه نیه‌نه…\nکه‌لیمێ چه‌مه‌ڕ‌انێ… و\nچه‌خماخه‌کێ لاو فتێڵه‌ینه بێ تاقه‌تێنێ\nکوورش ئه مینی نؤتشه\nئی جه ستاره شماررۀو ۲۵۷ و تاریخوو ۱۳۹۳/۱۱/۲۰ هفته نامه سوران چاپ کریان.\nبرچسب ها : ادبیات هورامان , پاوه , کردی , کورش امینی , هورامان\nپایان مسابقات کارته قهرمانی بانوان شهرستان گرامیداشت دهه مبارک فجر »\n« فرماندار پاوه: مشارکت پذیری شاخصه مهم روستاییان این شهرستان است\nبهمن ۲۷, ۱۳۹۳ در ۹:۳۰ ق.ظ\nفره ده‌س وه‌شبیه‌ی هورسورنه‌را ئی په‌لیانه‌یه(سایت) که‌رو و ئاواته‌وازو سه‌رکه‌وته‌ی فره‌ته‌ریشانا\nکاکه کورش گیان! نویسته‌که‌ت کول، په‌ر و فره به‌یاگی بی؛ حه‌رچن به زه‌نه‌م ، کریی زوانه‌که‌ش، کوچه‌ی ئارامته‌ر بیه‌ی


لەسەرتاسەرى جيهاندا خەڵك دەستى كردوە بە هەڵگرتنى خواردن و دەرمان و پێداويستى لەترسى ئەوەى نەوەك پێداويستى لە بازاڕەكاندا بەهۆى ئەو ڕێوشوێنانەى دژى ڤايرۆسى كۆرۆنا گیراوەتەوە بەر، نەمێنێت.\nئەگەر بير لەوە دەكەيتەوە كە لەماڵەوە بۆ ماوەيەك بمێنێتەوەو نەيەيتە دەرەوەو لەوەش دەترسى كە خۆراك و پێداويستى لە بازاڕدا نەمێنێت پێويستە بير لەوە بكەيتەوە كە چەند جۆرێك لە خواردن هەڵگريت، ئەوانيش ئەو خۆراكانەى دەوڵەمەندن بە ڤيتامين و مادە پێويستەكان ئەوەش سەرەڕاى ئەو ماوەى كە خواردنەكە هەيەتى بۆ بەسەرچون.\nپێگەى NBC News ى ئەمريكى لە ڕاپۆرتێكدا باسى لە چەندين جۆر خواردن كردوە كە پێويستە هەڵگيرێن:\nدانەوێڵە و جێگرەوەكانى دانەوێڵە\n– پاقلەمەنيە دەنك تەواوەكان: وەك شۆڤان، كينوا و برنجى قاوەيى\n– مەعكەرۆنەو ئارد: بەتايبەتى ئاردى نۆك، ئاردى بادەم و ئاردى دانەوێڵە دەنك تەواوەكان\n– نان: ئەگەر دەتەوێت نان بۆ ماوەيەكى درێژ هەڵگريت ئەوا پارچە پارچەى بكەو بيكەرە ناو بەفر گرەوە كە دەتوانێت بۆ ماوەى يەك مانگ بەبێ ئەوەى تێكبچێت بمێنێتەوە، هەروەها ئەو نانانە بكڕە كە لە دەنك تەواوەكان دروستكراون و مادەى گلۆتينيان تێدا نييە.\n– ئەو خوارنانەى دەكرمێنرێن وەك: ئەوانەى لە دەنك تەواوەكان دروست دەكرێن، هەروەها چەرەسات و جۆرەكانى وەك چەرەسات\n– كۆڕن “Cocopops”: ئەو جۆرانەى كە شەكرێكى كەمى تيايەو ڕيشاڵى زۆر تيايە\nميوە و سەوزە\n– ئەو ميوانەى بۆ ماوەيەكى زۆر دەمێننەوە، وەك سێو، ترێ، پرتەقاڵ، مۆز، بەشێوەيەكى گشتى ميوە ترشەكان چونكە ڤيتامين C يان تێدايەو بەرگرى لەش بەهێز دەكەن\n– ميوە بەستوەكان، توى بەستوو، ئەناناس، مانگۆ و قۆغ كە ڕۆڵى گرنگيان هەيە لەبەهێزكردنى سيستمى بەرگرى لەش\n-ميوە وشكەكان، وەك خورما، هەنجير، قەيسى، هەڵوژە، هەروەها هەوڵ بدە ئەو ميوانەى بۆ وشككردنەوە دەبن وشكيان بكەرەوە\n– ئەو سەوزانەى درەنگ تێكدەچن، وەك برۆكلى، قەرنابيت، بيبەر، كەلەرم، گوێزەر و پەتاتە\n– سەوزە بەستوەكان، وەك سپێناخ، برۆكلى، قەرنابيت، پاقلەى سەوز\n– سەوزە وشككراوەكان، وەك گوێزەر، چەوەنەر و شێلم\n– سەوزە لە قوتونراوەكان، وەك تەماتە، زەيتون و جۆرەكانى تر\n– دەتوانيت هەندێك لەو پاقلەمەنيانەى كە دەوڵەمەندن بە پرۆتين خەزن بكەيت وەك: نۆك، نيسك، پاقلەى ڕەش و هەروەها ئەوانەى كە بە پۆتاسيۆم و ماگنيسيۆم دەوڵەمەندن\n– ماسى لەقوتونراو، وەك ماسى تونا، سەلەمۆن و سەردين\n– مەعكەرۆنەى نيسك و نۆك، ئەو جۆرە مەعكەرۆنانە دەوڵەمەندن بە پرۆتين و ريشاڵەكان\n– چەرەسات، وەك فستق، گوێز، عەلى بابا و بادەم\n– پەنير، بۆ نمونە پەنيرى شيدەر كە بۆ ماوەى دوو هەفتە دەمێنێتەوە بەبێ ئەوەى تێكبچێت\n– هێلكە، هێلكە لە سەر رەفەكانى ناو سەلاجەكەت دانێ نەك دەرگاكەى، بەو شێوەيە ماوەى سێ هەفتە دەمێنێتەوە بەبێ ئەوەى تێكبچێت، هەروەها ئەگەر هێلكەى كوڵاو لە ماڵدا بوو ئەوە توێكڵەگەى لێبكەرەوە، بەو شێوەيە بۆ ماوەى هەفتەيەك دەمێنێتەوە.


خۆپیشاندانەكانی عێراق‌و یاسای هەڵبژاردن\nئەو پڕۆژە یاسایەی سەرۆكایەتی كۆمار لەبارەی هەڵبژاردنەكانەوە ئامادەیكردوە، زادەو دەرهاویشتەی خۆپیشاندانەكانی ئێستای ساحەی تەحریرەكانە، بەبەڵگەی ئەوەی كە ئەگەر ئەو خۆپیشاندانانە بەو قەبارە گەورەیەو بەو نەفەس درێژی‌و قوربانیدانە زۆرەوە لە ساحەی تەحریر بەردەوام نەبوایە هەرگیز هەڵبژاردنەكانی عێراق پرۆژەیاسایەكی لەمجۆرەی بەخۆیەوە نەدەدی.\nلێرەوەیە كە دەوترێت لەپشت دێڕەكانی هەر یاسایەكی هەڵبژاردنەوە نەخشتەی سیاسی وڵات و دابەشكردنەوەی كورسییەكانی پەرلەمان بەسەر (چین و توێژ، تەمەن، رەگەز، ئاستی خوێندن و پێكهاتەكان)ەوە دەبینرێت. بەواتایەكی تر یاسای هەڵبژاردنیش بێلایەن نییە و بەپێی تەرازوی هێز مامەڵەی لەتەكدا دەكرێت، هەربۆیە وەختێك ئەم پڕۆژە یاسای هەڵبژاردن لەژێر كاریگەری خۆپیشانەكانەكانی ئۆكتۆبەری گۆڕەپانی تەحریرەكاندا ئامادە دەكرێت تا رادەیەكی زۆر بۆنی هەناسە و خواستی پڕ لە چاكسازیی سیاسی و ئابوری و كۆمەڵایەتی خۆپیشاندەرانی گەنجی پێوە دیارە، چۆن؟\n3 هەڵبژاردنی شارەوانییەکانی تورکیا


داعش لە باشوری دیمەشق كوشتار ئەنجامدەدات\nچالاکوانان دەڵێن ماوەیەکە داعش كوشتار ئەنجامدەدات لەو ناوچانەی تازە گرتوونی بۆ کپکردنەوەی بەرەنگاریی مەدەنیەکان بەرامبەر گروپەکە و ئایدۆلۆژیاکەی.\nرێکخراوی 'دەوڵەتی ئیسلامی' (داعش) فەرمانیکرد بە مەدەنیەکان سەیری ئەو كوشتارانه بکەن کە لە قەزای قەدەمی باشوری دیمەشق ئەنجامیدا. [خاوەنی وێنە: بەها سەهلی]\nماوەیەکە رێکخراوی "دەوڵەتی ئیسلامی" (داعش) كوشتاری مەیدانی لە گه‌ڕه‌كی قەدەم ئەنجامدەدات، ناوچەیەك لە باشوری دیمەشق کە بەمدواییانە کەوتە ژێردەستیەوە، چالاکوانان بە دیارونایان وت.\nداعش دووشەممە (19 ئازار) دەستیگرت بەسەر گه‌ڕه‌كی قەدەمدا کە له باشوری دیمەشقە و لە خۆرئاوای کەمپی پەنابەرانی فەلەستینی یەرموکە، بە گەیاندنی زیانی زۆر بە هێزەکانی رژێمی سوریا کە لەو ناوچەیە جێگیربووبوون.\nچالاکوان و دانیشتووی یەرموك بەها سەهلی بە دیارونای وت داعش توانیوێتی ناوچە سەرەکیه‌كه‌ی ژێردەستی خۆی له حەجەر ئەسوەد ببەستێته‌وه به گه‌ڕه‌كی قەدەمەوە.\nگه‌ڕه‌كی قەدەم پێشتر لەژێردەستی هاوپەیمانێتی تەحریر شامی رکابەریدا بوو، کە ئەندامانی هەفتەی پێشوو کشانەوە بەرەو پارێزگای ئیدلیب دوای رێککەوتن لەگەڵ رژێمی سوریا.\nروانگەی سوری بۆ چاودێری مافەکانی مرۆڤ سێشەممە ئامارێكی سەرەتایی دابه‌ده‌سته‌وه كه 36 کەسی سەر بە رژێم كوژراون لە شەڕی قەدەمدابەڵام رایگه‌یاند كه لەوکاتەوە جەستەی زیاتر دۆزراونەتەوە، ئاژانسی فرانس پرێس رایگەیاند.\nروانگەکە رایگەیاند: "ئەم ئامارە بەرزبۆتەوە بۆ 62 كه‌س، کە زۆربەیان چەکداری سەر بە رژێمن."\nبەڕێوبەری روانگەکە رامی عەبدولڕەحمان وتی: "هێزی پشتیوانی رژێم لە دەوروبەری قەدەم گردبوونەتەوە، بەڵام ئۆپەراسیۆنی گرتنەوەی هێشتا دەستیپێنەکردووە."\nسەهلی وتی ئەندامانی داعش ماڵەکان بەتاڵدەکەنەوە لە شتومەکەکانیان لە ناو قەدەم و دەوروبەری، دوای ئەوەی نیشتەجێکانی هەڵاتن بەهۆی شەڕی بەردەوامەوە.\nوتیشی رێگری لەهەر کەسێك دەکەن بێەوێت بێتە ناوچەکەوە، تەنانەت گەر ماڵەکانیشیان لەوێ بن.\nكوشتاره‌كانی ناوچەی دیمەشق\nبەگوێرەی سەهلی، ئەندامانی داعش دوو کەسیان لە مەیدانی گشتی قەدەم لەسێدارەدا دوای دەستبەسەرکردنیان لە قەزاکە و تۆمەتبارکردنیان بە "کافربوون"، تۆمەتێك کە دەدرێتەپاڵ هەر کەسێك کە دژی گروپەکە و ئایدۆلۆژیاکەی بێت.\nروانگەکە سێشەممە (20 ئازار) رووداوەکەی پشتڕاستکردەوە.\nگروپەکە دانیشتوانی ناچارکرد لە مەیدانێكی گشتیدا کۆببنەوە بۆ سەیرکردنی له‌سێدارەدانه‌کە، کە ئەنجامدرا دوای ئەوەی بەرپرسێکی داعش فەرمانەکەی خوێندەوە.\nسەهلی وتی پرۆسەکە هاوشێوەی ئەوانە بوو کە گروپەکە ئەنجامی دەدان، بەجۆرێك ئەو پیاوانەی کە دەبوو بە گوللەبارانکردن لەسێدارەبدرێن، جلی پرتەقاڵییان لەبەردابوو.\nوتیشی: "كوشتنه‌كان هەوڵێك بوون بۆ کپکردنەوەی دانیشتوانه‌كه و رێگری لەوەی دژایەتی بوونی گروپەکە بکەن لە ناوچەکە."\nروانگەکە رایگەیاند كه داعش لە 4 شوبات دوو له‌سێدارەدانی لە باشوری دیمەشق ئەنجامدا، بە گوللەباران و سەربڕینی پیاوان بە تۆمەتی جیاواز.\nگەنجێك بە گوللەبارانكردنی سەری كوژرا بە تۆمەتی "پەیوەندیکردن بە لایەنی ئەکناف بەیت مەقدیس"ه‌وه کە شەڕی داعشی دەکرد لە ناوچەی یەرموك.\nیه‌كێكی تر سەربڕدرا بە تۆمەتی سیخوڕیکردن بۆ رژێم.


تاڵه‌بانی: به‌هۆی رێژه‌ی یاسایییه‌وه نامه‌ی سه‌ندنه‌وه‌ی متمانه له‌مالكی ئاراسته‌ی په‌رله‌مان نه‌كراوه | Lawan Deutschland\nتاڵه‌بانی: به‌هۆی رێژه‌ی یاسایییه‌وه نامه‌ی سه‌ندنه‌وه‌ی متمانه له‌مالكی ئاراسته‌ی په‌رله‌مان نه‌كراوه\nلەراگەیەنراوێكدا نوسینگەی سەرۆك كۆماری عێراق رایده‌گه‌یه‌نێت به‌هۆی نه‌بوونی رێژه‌ی یاساییییه‌وه ئیمزای پەرلەمانتاران بۆ سەندنەوەی متمانە لەنوری مالكی ئاراسته‌ی سه‌رۆكایه‌تی ئه‌نجومه‌نی نوێنه‌ران نه‌كراوه\nله‌و راگه‌یه‌ندراوه‌دا نوسینگەی جه‌لال تاڵه‌بانی سەرۆك كۆماری عێراق رایده‌گه‌یه‌نێت، سەرۆك كۆمار بەڵینی بەژمارەیەك سەركردەی كوتلە سیاسییەكاندا كە ناوی ئەو پەرلەمانتارانە بۆ ئەنجومەنی نوێنەران بەرزبكاتەوە كە داوای سەندنەوەی متمانەیان له‌سەرۆكی ئەنجومەنی وەزیران دەكرد، ئەوه‌ش دوای ئەوەی دڵنیایی لەدروستی ئیمزاكان‌و تەواوبوونی نیسابی یاسایی دەكرێتەوە.\nچه‌ند هه‌فته‌یه‌كه لایه‌نه سه‌ره‌كیه نه‌یاره‌كانی سه‌رۆك وه‌زیرانی عێراق كه بریتین له‌هاوپه‌یمانی كوردستانی – زیاتر له‌كه‌سایه‌تی مه‌سعود بارزانیدا نوێنه‌رایه‌تی ده‌كرێت – له‌گه‌ڵ لیستی عێراقیه‌و ره‌وتی سه‌در، سێ كۆبونه‌وه‌یان ئه‌نجامداوه بۆ گه‌یشتن به‌میكانیزمێكی گونجاو بۆ سه‌ندنه‌وه‌ی متمانه له‌حكومه‌ته‌كه‌ی مالكی.\nتاڵه‌بانی ده‌ڵێت، ئه‌و كۆمیته‌یه كه رایسپاردرا بۆ وردبینیی ئیمزای 160پارله‌مانتاری ئیتلافی عێراقیه‌و هاوپه‌یمانی كوردستان‌و كوتله‌ی ئه‌حرارو ژماره‌یه‌ك پارله‌مانتاری سه‌ربه‌خۆ، دواتر لیستی چه‌ند په‌رله‌مانتارێكی یه‌كێتیی نیشتمانی كوردستانیشی خرایه سه‌ر، پاشان 11پارله‌مانتار كه پێشتر ئیمزایان كردبو، به‌نوسینگه‌ی سه‌رۆك كۆماریان راگه‌یاند كه پاشه‌كشێ ده‌كه‌ن به‌ئیمزاكانیان دوو پارله‌مانتاری تریش ئیمزاكردنه‌كه‌یان هه‌ڵپه‌سارد.\nله‌راگه‌یه‌ندراوه‌كه‌دا ئه‌وه‌ش خراوه‌ته‌روو كه به‌هۆی ته‌واو نه‌بونی رێژه‌ی یاساییه‌وه (نیساب) نامه‌كه‌ی سه‌رۆك كۆمار سه‌رباری ئه‌وه‌ی كه ده‌قه‌كه‌ی ئاماده‌یه، به‌رز ناكرێته‌وه بۆ ئه‌نجومه‌نی نوێنه‌رانی به‌ڕێزو لای سه‌رۆكی هه‌رێمی كوردستان ده‌مێنێته‌وه.\nراگرتنی هه‌وڵه‌كانی سه‌ندنه‌وه‌ی متمانه له‌نوری مالكی له‌كاتێكدایه كه لایه‌نه نه‌یاره‌كانی سه‌رۆك وه‌زیران له‌چاوه‌روانی دانیشتنی ئه‌نجومه‌نی نوێنه‌راندا بوون تا متمانه له‌حكومه‌ته‌كه‌ی مالكی بسه‌ندرێته‌وه‌و كه‌سێكی دیكه بۆ ئه‌و پۆسته ده‌ستنیشان بكرێت.\n← عێراقیه: مالکی و ئێران هەڕەشەیان لەو پەرلەمانتارانە کردووە کە ئیمزاكه‌یانكردوه\nپیاوێکی کوردی تەمەن 32 ساڵ سەری هاوسەرەکەی خۆی بڕی →


پلانی رووبەڕووبوونەوەی قەیرانی دارایی پەسەند كرا\nپارێزگای سلێمانی 2020-05-06\nئەنجومەنی وەزیران چەندین بڕیاری گرنگ دەربارەی كەمكردنەوەی خەرجی و زیادكردنی داهات و جێبەجێكردنی یاسای چاكسازیی دەدات .\nرۆژی سێشەممە ٥/ ٥/ ٢٠٢٠ ئەنجومەنی وەزیرانی هەرێمی كوردستان بە سەرپەرشتی مەسرور بارزانی سەرۆكی ئەنجومەنی وەزیران و ئامادەبوونی قوباد تاڵەبانی جێگری سەرۆك وەزیران كۆبووەوە .\nلە كۆبوونەوەكەدا ، گفتوگۆ دەربارەی دۆخی دارایی ئێستای هەرێمی كوردستان و رێوشوێنەكانی جێبەجێكردنی یاسای چاكسازی كرا كە بەشێكە لە كارنامەی كابینەی نۆیەمی حكومەتی هەرێمی كوردستان .\nلە تەوەرێكی تری كۆبوونەوەكەدا، جێگری سەرۆكی ئەنجومەنی وەزیران دەرئەنجامی كۆبوونەوەكانی شاندی حكومەتی هەرێم لە بەغدا بە سەرۆكایەتی جێگری سەرۆك وەزیران خستەڕوو تایبەت بە بابەتی شایستە داراییەكان و دۆسێی نەوت و گاز. ئەنجومەنی وەزیران وێڕای دەستخۆشی لە شاندەكە و بەرزنرخاندنی هەوڵەكانیان، پێشنیارەكانی شاندەكەی پەسەند كرد بۆ بەردەوامیدان بە كۆبوونەوەكان لە پێناوی چارەسەركردنی كێشەكان و دابینكردنی ماف و مووچە و شایستە داراییەكانی هەرێمی كوردستان.\nسەبارەت بە پرۆسەی چاكسازی ، ئەنجومەنی وەزیران جەختی كردەوە لەسەر دەستبەجێ جێبەجێكردنی سەرجەم بڕگەكانی یاسای چاكسازیی بە پێی ئەو پلانەی لە لایەن لیژنەی باڵای چاكسازیی پەسەندكرا و وەزارەتە پەیوەندیدارەكانیش ڕاسپێردران بە وەرگرتنی ڕێكاریی پێویست بە ئاراستەی زامنكردنی مافی مووچەخۆری شایستە.\nئەنجومەنی وەزیران ئەم بڕیارانەی دەركرد:\n• كەمكردنەوەی خەرجییەكان :\nلە دوای گفتوگۆ و راگۆڕینەوە، سەبارەت بە كەمكردنەوەی خەرجییەكان، ئەنجومەنی وەزیران ئەم بڕیارانەی خوارەوەی دا:\n١) كەمكردنەوەی مووچە و دەڕماڵەی خاوەن وەزیفە باڵاكان و پلە تایبەتەكان لە سەرۆكایەتی هەرێمی كوردستان و حكومەتی هەرێم و سەرۆكایەتی و ئەندامانی پەرلەمان و ئەنجومەنی دادوەریی و ئەنجومەنی پارێزگا لە بوارەكانی خزمەتی شارستانی و سەربازیی و هێزەكانی ئاسایشی ناوخۆ و ئاسایشی گشتی و ئەنجومەنی ئاسایش و ئەوانەی بەو پلانە خانەنشین بوون یان خانەنشین دەبن.\n٢) خەرجكردنی تەنیا مووچەی بنەڕەتی بۆ ئەو پلە تایبەتانەی كە لە بەڕێوەبەری گشتی بەرەو سەرەوەن و سەرۆكی یەكە كارگێڕییەكان لە پارێزگار و قایمقام و بەڕێوەبەری ناحیە كە معومن و پێویستە لەسەر وەزارەتی دارایی و ئابووری لە ماوەی ٣٠ رۆژ لە چوارچێوەی یاسای چاكسازیی چارەنووسی وەزیفیان یەكلایی بكاتەوە.\n٣) پێویستە وەزارەتی دارایی وئابووری مووچە تەنیا بۆ ئەو كەسانە خەرج بكات كە تۆمارن لە داتابەیسی تۆماری بایۆمەتری و بە فیعلی لە خزمەتی وەزیفیدان، هەروەها بڕینی مووچەی ئەو كەسانەی كە بە فیعلی خزمەتی وەزیفی ناكەن.\n٤) كەمكردنەوەی بودجەی تەشغیلی بۆ نزمترین ئاست بە جۆرێك تەنیا بوارە سەرەكییەكانی خەرجی بگرێتەوە وەكو بواری دابینكردنی دەرمان و پێداویستی پزیشكی و تاقیگەیی و خواردنی نەخۆشخانە و زیندانییەكان و خانەی بەساڵاچووان و نەوجەوانان ومنداڵان و شێڵتەرەكانی ژنان وپاكردنەوەی شار و شارۆچكەكان و نەخۆشخانەكان و پێداویستیەكانی ئاو و كرێی وێستگەكانی بەرهەمهێنانی كارەبا و چاكردنەوەی ڕێگاوبانەكان.\n٥) پەیڕەوكردنی سیستمی نوێی ئۆنلاین بۆ خەرجكردنی بودجەی تەشغیلی لە پێناوی برەودان بە شەفافیەت و كەمكردنەوەی رووتین.\n٦) ڕاگرتنی خەرجییەكانی بودجەی وەبەرهێنان (پڕۆژەی وەزارەتەكان و پەرەپێدانی پارێزگاكان).\n٧) پێداچوونەوە بە نەسریە و پێشینەی وەزارەت و سەرجەم دامەزراوەكانی هەرێم لە لایەن ئەنجومەنی وەزیران و وەزارەتی دارایی وئابووری بە ئاراستەی كەمكردنەوەی بۆ نزمترین ئاست.\n٨) راگرتنی خەرجكردنی راستەوخۆی وەزارەتەكان لەسەر بەشە داهاتی خۆیان.\n٩) پێداچوونەوە بە خەرجییەكانی خزمەتگوزاریی بواری نەوت و گاز.\n• زیادكردنی داهات:\nلە تەوەرێكی تری كۆبوونەوەكەدا لە دوای گفتوگۆ و ڕاگۆڕینەوە سەبارەت بە زیادكردنی داهات، ئەنجومەنی وەزیران ئەم بڕیارانەی دەركرد:\n١) ڕێكخستنەوەی ئەو خزمەتگوزارییانەی لە لایەن كەرتی تایبەتەوە بە شێوەی گرێبەست لە دەروازە سنوورییەكان پێشكەش دەكرێن بە جۆرێك، دەبێت داهاتی ئەو خزمەتگوزارییانە بۆ بەرژەوەندی گشتی بێت.\n٢) هەڵوەشاندنەوەی سەرجەم ئەو لێخۆشبوونانەی كە دراون لە رەسمی گومرگ و باج كە ناگونجێن لەگەڵ یاسا وڕێنماییەكان.\n٣) كۆنتڕۆڵكردنی دەروازە سنوورییەكان بەمەبەستی رێگری لەهەر كارێكی نایاسایی كە زیان بە داهاتی گشتی بگەیەنێت.\n٤) پابەندكردنی كۆمپانیا ناوخۆییەكانی بواری نەوت وگاز، كۆمپانیاكانی بواری سكیوریتی و كۆمپانیاكانی بواری پەیوەندی و ئینتەرنێت و پڕۆژەكانی نیشتەجێبوون بە پێدانی باج لە چوارچێوەی یاسا وڕێنماییەكان.\n٥) ڕێكخستنەوەی میكانیزم و ئەو لایەنانەی كە رسوماتی خزمەتگوزاریی وەزارەتەكان بە شێوەی گرێبەست كۆدەكەنەوە بەجۆرێك كە لە خزمەتی بەرژەوەندی گشتیدا بێت.\n٦) سەپاندنی باج لەسەر هاوردەكردن و پاڵاوتنی بەرهەمە نەوتییەكان.\n٧) پێویستە لەسەر وەزارەتی كشتوكاڵ و سەرچاوەكانی ئاو پۆڵینی سەرجەم ئەو زەوییە كشتوكاڵییانە بكات كە زێدەڕۆییان لەسەر ئەنجام دراوە، سەرەڕای پێداچوونەوەی ئەو زەوییە كشتوكاڵییانەی بە گرێبەست بەكرێدراون لە رووی نرخ و شێوازی گرێبەست بۆ ئەوەی وەك سامانێكی نیشتمانیی مامەڵەیان پێوە بكرێت.\n٨) هەڵوەشاندنەوەی تەرخانكردنی زەوی بۆ ئەو پڕۆژانەی مۆڵەتی وەبەرهێنانیان پێدراوە بەڵام دەستیان بە جێبەجێكردنی پڕۆژەكان نەكردووە.\n٩) هەڵوەشاندنەوەی تەرخانكردنی زەوی كە بە موساتەحە دراون بەڵام دەستیان بە جێبەجێكردنی پڕۆژەكان نەكردووە.\n١٠) تاپۆكردنی سەرجەم ئەو زەوییانەی كە بە شێوەی كارت تەرخانكراون بۆ هاووڵاتیان و هەروەها تاپۆكردنی یەكەكانی نیشتەجێبوون لە پڕۆژەكانی وەبەرهێنان بە ناوی هاووڵاتیان و پێداچوونەوە بە نرخی خزمەتگوزارییی كۆمەڵگەكانی نیشتەجێبوون.\n١١) جەردكردنی سەرجەم موڵك و ماڵی حكومەت و سەرجەم دامەزراوەكان لە لایەن وەزارەتە پەیوەندیدارەكانەوە تا وەك سەرچاوەیەك بۆ داهاتی گشتی مامەڵە بكرێت.\n١٢) وەرگرتنەوەی قەرزە بازرگانییەكان لە لایەن وەزارەتی دارایی وئابووری لەبەر ڕۆشنایی یاسای چاكسازیی.\n١٣) پەسەندكردنی پێشكەشكردنی خزمەتگوزاریی دابەشكردنی كارەبا و كۆكردنەوەی كرێی بەشداربووانی كارەبا لە لایەن كەرتی تایبەتەوە لە ژێر سەرپەرشتی و چاودێری حكومەت.\n١٤) پەسەندكردنی پڕۆژەی كڕینەوە و بە بازاڕكردنی گەنمی جووتیارانی هەرێمی كوردستان لە لایەن كەرتی تایبەت لە ژێر سەرپەرشتی و چاودێری حكومەت بە مەبەستی پاڵپشتیكردنی كەرتی كشتوكاڵ.\n١٥) داشكاندنی ڕێژەیەك لەو پێشینانەی حكومەت كە لە لای هاووڵاتیانە (پێشینەی خانووبەرە و پێشینەی هاوسەرگیریی و قەرزی بچووك) بە مەرجێك هاووڵاتیان ئامادە بن تا ڕۆژی ١٥ی حوزەیرانی ٢٠٢٠ تەواوی بڕی پێشینەكان بگەڕێننەوە بۆ حكومەت.\n• سووككردنی بارو گوزەرانی ئەوانەی بە هۆی رێكارەكانی خۆپارێزی لە كۆرۆنا زیانمەند بوون:\n١) لێخۆشبوون لە كرێی كرێچی موڵكەكانی حكومەتی هەرێم بۆ مەبەستی بازرگانی یان پیشەسازی یان كشتوكاڵی یان هەر مەبەستێكی تر، بۆ ئەو ماوەیەی كە نەیتوانیووە بە شێوەی ئاسایی بەكاریبهێنێت بەهۆی داخستن بە پێی ڕێكارەكانی خۆپارێزیی لە كۆرۆنا یان قەدەغەی هاتووچۆ.\n٢) بەخشینی هاووڵاتییان لە دواكەوتنی پێبژاردن كە كەوتووەتە ئەستۆیان لە ئەنجامی پابەندنەبوونی یاساییان بەرامبەر بە دامەزراوە فەرمیەكانی حكومەتی هەرێم، ئەگەر وادەی پابەندبوونەكەیان كەوتبێتە ئەو ماوەیەی كە بڕیاری قەدەغەی هاتووچۆی تێدا دراوە وەك ڕێكاریی خۆپارێزیی.\n٣) دواخستنی وەرگرتنەوەی بڕی گوژمەی سەر هاووڵاتییان بۆ بەرژەوەندی دامەزراوەی حكومی و شارەوانییەكان بۆ ماوەی قەدەغەی هاتووچۆ بە بێ ئەژماركردنی هیچ سوود و پێبژاردنێكی دواكەوتن بۆ ئەو ماوەیە.\n٤) لەسەر وەزیری ئەوقاف و كاروباری ئایینی پێویستە ڕێكاری یاسایی پێویست بگرێتە بەر بەرامبەر بە كرێچی موڵكەكانی ئەوقاف لەژێر ڕۆشنایی بڕگەكانی ئەم بڕیارە.\n٥) بڕی (١٥٪) لە سەدا پازدە دادەشكێندرێت لەو بڕە پارەیەی كە كرێچی دەیدات لە كرێی ئاو و كارەبا كە دەكەوێتە ئەستۆی قەرزدار پێش دەرچوونی ئەم بڕیارە، ئەم داشكاندنە بەردەوام دەبێت تاكو ١٥/ ٦/ ٢٠٢٠.\n٦) پێویستە لەسەر فەرمانگەكانی باج ماوەی قەدەغەی هاتووچۆ و ماوەكانی داخستنی شوێنە بازرگانی و پیشەسازی و پیشە تایبەتەكان و هەروەها چالاكییەكانی تر كە دەكەونە ژێر باری باجی داهات ، هەژمار نەكەن وەك ماوەی چالاكی بۆ وەدەستهێنانی داهات كەدەكەونە ژێرباری وەرگرتنی باج بە هەموو جۆرەكانییەوە.\n• دەستپێكردنەوەی دەوام :\nئەنجومەنی وەزیران سەبارەت بە دەستپێكردنەوەی دەوامی فەرمی وەزارەت و لایەنەكانی نەبەستراو بە وەزارەت، ئەم بڕیارانەی دەركرد:\n١) دەستپێكردنەوەی دەوامی فەرمی فەرمانبەران تەنیا لە دیوانی وەزارەت و لایەنە نەبەستراوەكان بە وەزارەت لە رێكەوتی ٦/ ٥/ ٢٠٢٠ ەوە.\n٢) وەزارەت و لایەنە نەبەستراوەكان بە وەزارەت ، دەسەڵاتی تەواویان دەبێت بۆ دەستپێكردنەوەی دەوامی فەرمانگەكان و رێكخستنی دەوامی فەرمانبەران بە پێی پێویست و بەمەبەستی گەیاندنی خزمەتگوزاری و راییكردنی مامەڵەی هاووڵاتییان لە ١١/ ٥/ ٢٠٢٠ .\n٣) فەرمانگەی تەكنەلۆجیای زانیاری لە ئەنجومەنی وەزیران لە گەڵ دامودەزگاكانی حكومەتی هەرێمی كوردستان هەماهەنگی دەكات بەمەبەستی كارئاسانی لە جێبەجێكردن وراییكردنی مامەڵەی هاووڵاتییان بە شێوەی ئەلیكترۆنی.\n٤) هاووڵاتییان لە دوای ١١/ ٥/ ٢٠٢٠ دەتوانن سەردانی فەرمانگەكان بكەن بە لە بەرچاوگرتنی رێكارەكانی خۆپارێزی و رێنماییە تەندروستییەكان .\n• لامەركەزی ئیداری :\nئەنجومەنی وەزیران جەختی كردەوە لەسەر كاركردن بۆ چەسپاندنی لامەركەزیەتی ئیداریی لە سەرجەم پارێزگاكان بە بێ جیاوازی و بەو شێوەیەی لە بەرنامەی كاری كابینەی نۆیەمی حكومەتی هەرێمدا هاتووە بە جۆرێك كە گونجاو بێت لە گەل سیستەمی یاسایی و كارگێڕی هەرێمی كوردستان و شۆركردنەوەی دەسەڵاتەكان و دابەشكردنی ئەرك و بەرپرسیاریەتی بە پێی یاسا، لە ژێر چاودێری سەرۆكایەتی حكومەت لەگەڵ پاراستنی قەوارەی دەستووری هەرێمی كوردستان.\nبەیانی ژمارە (1)ی ساڵی 2021ی وەزارەتی ناوخۆ\nسلێمانی و بەغدا پیشانگەیەكی هاوبەش دەكەنەوە


نووچە نێت | ڕاستگۆیی بێ لایەنی| کاریگەری قۆناغی هەرزەکاری لەسەر داهاتووی مرۆڤ\nکاریگەری قۆناغی هەرزەکاری لەسەر داهاتووی مرۆڤ\nJanuary 2021 21 - 13:21:28\nیوسف عوسمان حەمەد پسپۆڕی دەرونی :\nیوسف عوسمان حەمەد: پسپۆڕی دەرونی\nدەبێت ئەوەبزانین، کە هەرزەکارى یەکێکە لە گرنگترین قۆناغەکانى ژیان کە مرۆڤ پیایدا تێدەپەڕێت. ئەم قۆناغە دەکەوێتە نێوان دواهەمین قۆناغەکانى منداڵى و قۆناغى کامڵى ( مرحلە الرشید)و بە باڵغى دەست پێدەکات .\nلە راستیدا قۆناغى هەرزەکارى، خێراترین قۆناغى ژیانى مرۆڤە لە دواى لە دایک بوون ، کە گەشە کردن تیایدا زۆر خێراو کوت و پڕە لە گۆڕانکارى ، بەڵام دووەهەم قۆناغە لە دواى قۆناغى پێش لە دایک بوون، کە گەشە کردنى جەستەیى و فسیۆلۆجى تیایدا زۆر خێرایە. بە تەواوى ناتوانرێت سەرەتاو کۆتایى قۆناغى هەرزەکارى بە مانگ و ساڵ دیارى بکرێت. لە بەر ئەوەى لە نێوان شەوو رۆژێکدا منداڵ یەکسەر نابێت بە هەرزەکار ، بەڵکو پرۆسەیەکى پلەپلەیە و ماوەیەکى دەوێ ، وەک چۆن گۆڕانى وەرزەکانى ساڵ لە سەرخۆو پلە بە پلەیە قۆناغی هەرزەکاریش بەم شێوەیەیە.\nچوونە ناو قۆناغى هەرزەکارى پلە بە پلەیە، بەڵام ئەمەش ئەوە ناگەیەنێ کە ناتوانین هیچ ساڵ و کاتێک بۆ چوونە ناو قۆناغى هەرزەکارى دیارى بکەین، بەڵکو زۆر لە زانایان لەو بڕوایەدان کە لە دەوروبەرى (11) یان (12)ساڵى، ژمارەیەک لە منداڵان دەچنە ناو قۆناغى هەرزەکارى بە هەمان شێوەش لە دەورو بەرى (17) یان (18) ساڵان ماڵئاوایى لەو قۆناغە دەکەن، بەڵام ئەمە ئەوەناگەیەنێ کە هەموو منداڵان لەو کاتەدا دەچنە قۆناغى هەرزەکارى، بەڵکو ژمارەیەک لە منداڵان پێش یان دواى ئەو کاتە دەکەون .. سەرجەم پسپۆڕانى ئەو بوارە لەسەر ئەوە کۆکن کە تەمەنى هەرزەکارى شوناسى دیار نییە. لە بەر نائارامى گۆڕانکارى ( جەستەیی و دەرونى و عەقڵى و کۆمەڵایەتى ) بۆ یە زۆر جار تێکەڵییەک لە بیرو بۆچوونى ئەو هەرزەکارە دروست دەبێت، کە رەنگە هەر خۆى لە بابەتە فکرى و سیاسییەکان تێبگات، بۆ نمونە رەنگە هەرزەکار لە بۆ چوونى سیاسی خۆى وابیر کاتە وە بە شەو رۆژێک هەموو شتەکان بگۆڕێت، بێ ئەوەى بیر لە ئالیەتى گۆڕانکارییەکان بکاتەوە، یان زەمەنى گۆڕانکارى دیاری بکات واتە ناتوانرێت بائاسانى ئەو بیرو باوەڕانەى هەرزەکارهەیەتى پشتى پێ ببەسترێ و پۆلێن بکرێت. لەوانە لە رۆژێک بە چەند بیرو رایەک سەرسام دەبێت و هەموویان قبوڵ دەکات ئەگەر بیرو باوەڕەکانیش دژ بەیەکترى بن . زانایان دەڵێن رەنگە بەهیچ شێوەیک ئەم بیرو باوەرانە لەگەڵ پەروەردەى خێزانى کۆک نەبێت.\nگۆڕنکاری لە بیروباوەڕیدا لە داهاتوو، بێ گومان زۆر ئاسانە لەرێگاى کۆمەڵێک برادەران و راگەیاندن و یاخود بەرنامەی میدیایی و یان لە ریگاى خوێندنەوەى کتێبێک، بیرو باوەڕى بگۆڕێت و بۆچوونى کۆنى بسڕێتەوە رەنگە پاوەرى ئەوەى هەبێت، خۆگونجاندن بکات لە گەڵ بیرورایەکى دیاریکراوى کۆمەڵگا، ئەمەش هەندێک لە زاناکان هەرزەکارى بە سەر چەند جۆرێکدا دابەش دەکەن، یەکێک لە دابەشکردنەکان ئەمانەى لاى خوارەوەن:\n١.هەرزەکارى خۆگونجاو: مەبەست لەم جۆرە هەرزەکارییە ئەوەیە، کە تارادەیەک خۆى لەگەڵ ژینگە و دەورو بەرەکەیدا گونجاوەو هیچ گیرگرفت و ئەندێشەیەکى ئەو تۆى لەگەڵ کۆمەڵەکەیدا نییە. واتە هەرزەکار هەست بە بوون و ناسنامەى خۆى دەکات و کۆمەڵگا رێزى دەگرێت و پلەو پایەى گونجاوى خۆى داوەتێ، کە ئەمەش دەبێتە هۆى ئەوەى کە هەرزەکار لە خۆیى و کۆمەڵەکەى رازى بێت.\nهەرزەکارى گۆشەگیرو دوورە پەرێز ، ئەم جۆرە هەرزەکارە تووشى گۆشە گیرى و دوورە پەرێزى و تەنیایى دەبێت و زۆر حەز بە ناو کۆمەڵ و دام و دەزگاکانى ناکات، بەڵکو هەست بە خەمۆکى و بێزارى و کەمى و شەرم دەکات، لە پەیوەندییە کۆمەڵایەتیەکانیدا سەرکەوتوونییە ، لە جیاتى ئەوە جیهانێکى خەیاڵاوى و نمونەیى بۆ خۆى دروست دەکات و گرنگى بە لایەنى ئایینى و ئاکارى و ئەخلاقى دەدات و هەندێک جاریش نقومى جیهانى خەوو خەیاڵ و زیندەخەون دەبێت، کە لەوانەیە لە جیهانى واقعى دوور بخاتەوەو تووشى زۆر گیروگرفتى دەرونى کۆمەڵایەتى بکات.\n٣.هەرزەکارى سەرەڕۆو شەڕخواز: ئەم جۆرە هەرزەکارانە رێگاى سەرەڕۆیى و شەڕخوازى دەگرنە بەرو دەست درێژى دەکەنە سەر دایک و باوک و مامۆستا و کەسانى چوار دەورى، بە زۆر شێواز گوزارشت لەو یاخى بوون و سەرەڕۆییان یان دەکەن.\n٤.هەرزەکارى لاسارو لادەر: ئەم جۆرە هەرزەکارانە بریتین لە سەرەڕۆو لاسارەکانى جۆرى دووهەم و سێهەم (گۆشەگیرو شەڕخوازەکان) هەر چەندە هەرزەکارانى دوورە پەرێز و سەرەڕۆى (دووهەم و سێهەم) نائاسایین و ناتوانن خۆیان لەگەڵ کۆمەڵەکەیان بسازێنن، بەڵام ناگەنە ئەو قۆناغەى کەبە تەواوى لە رێگەى ئاسایى و یاسایى دەربچن و مەترسیان لە سەر کۆمەڵ هەبێت ، بەڵام ئەم جۆرەیان مەتریسدارە دەبێت و زیان بە کۆمەڵ و دام و دەزگاکانى دەگەیەنێت و شێوازى ترسناک دەگرێتە بەر.\nهەرزە کار لە تەمەنى هەرزەیی خۆیی دا، سەرسام دەبێت بە کۆمەڵێک بابەت و کاریگەرى دەبێت لەسەر دروستکردنى کەسایەتێکى تایبەتى خۆى، رەنگە لە دواى تەمەنى گەنجێتى یان لە تافى کامڵ بووندا لە هەڵسوکەوتى یان بیرو بۆچوونەکانى یان نوسینەکانى یان لە بەشێک لە ژیانى رەنگ بداتەوە، تەنانەت هەندێکجار کەسی سیاسی یان سەرکردە مۆرکى هەرزەکانى پێوە دیار دەبێت، بە پێى ژینگەى پەروەردەى و رێژەى کاریگەرى لەسەرى. هەر لەبەر ئەم هۆیە هەندێک لە زانایان لەو بڕوایەدان کە هەرزەکارى دیاردەیەکى کۆمەڵایەتییە، نەک بایۆلۆژى واتە گیروگرفت و جۆرى کەسایەتى هەرزەکار لە کۆمەڵگایە کەوە بۆ کۆمەڵگایەکى ترو لە کاتێکەوە بۆ کاتێکى تر دەگۆڕێ و هەموو هەرزەکارانى جیهان یەک جۆر گیرو گرفت و ئەرک و پێداویستیان نییە. بەڵکو بە پێى داب و نەریت و شارستانى و ئاستى رۆشنبیرى ئەو کۆمەڵگایەى کە تیایدا دەژى دەگۆڕىِ بە پێى چوونى ئەو زانایانە بە کۆمەڵگایەک، کە پڕ بێت لە بەرگری و بەربەست و ململانێ و کێ بڕکێ و چەوساندنەوەو جۆرەها بە هاو ئاکارو فەلسەفە و ئایدیۆلۆژیاى جیاجیا. ئەوا هەرزەکارى ئەو جۆرە کۆمەڵگایەنە زۆرى تووشى ململانێى دەرونى و گیروگرفت و نەخۆشى دەرونى و کۆمەڵایەتى دەبن، ئەگەر بەراورد بکرێت بە ئەو هەرزەکارانەى کەلە کۆمەڵگایەکى سادەو ساکار و دوور لە بەربەست و رێگردا دەژین و یەک جۆر فەلسەفە وئایدیۆلۆژیاو ئاین بەهاو ئاکارى کۆمەڵایەتیان هەیە.\nلە بەر ئەوەى هەرزەکار لە کۆمەڵگاى ئاڵۆزو پڕلە گیروگرفتدا بەردەوام رووبەرووى ناخۆشى ململانێى دەبێتەوەو نازانێ لەو هەموو ئاین و فەلسەفەو داب و نەریتە کۆمەڵایەتیە جیاجیایانەى کۆمەڵگاکەى، کامیان هەڵبژێرێ و کامیان وازڵێ بهێنێ بەڵام کۆمەڵگاى سادەو ساکار هەرزەکار تووشى ئەو بارە دەروونیەى پێشوو نابێت. لە بەر ئەوەى یەک جۆرە ئاین و فەلسەفە و داب و نەریتى گشتى هەیە و پەیڕەوى دەکات و تووشى ململانێى هەڵبژاردن و کێ بڕکێ نابێت.\nفایەق بوڵوت، نووسەر و چاودێری سیاسی: ده‌شێ دواى 10 ساڵى تریش سوود له دۆڵمه‌باخچه وه‌ربگیرێت\nئه‌بوبه‌كر كاروانی: به‌یاننامه‌ی دۆڵمه‌باخچە بایه‌خی مێژوویی بۆ كورد هه‌یه\nفه‌هیم عشق نووسه‌ر و سیاسه‌تكار: توركیا به یاسا پرۆسه‌ى ئاشتى و رێككه‌وتنى دۆڵمه‌باخچه‌ى نه‌ناساندووه\nعه‌بدوڵا ده‌میرباش سیاسه‌توانى باكوورى كوردستان: شكستى پرۆسه‌ى ئاشتى به پله‌ى یه‌كه‌م له ئه‌ستۆى ئاكپارتییه\nمحه‌مه‌د ئه‌مین پێنجوێنی: پڕۆسه‌ی ئاشتی له توركیا 50 ساڵ بزووتنه‌وه‌ی سیاسی كوردی برده پێش\nحوسێن شێخانڵیئۆغڵو، ئەكادیمیست و چاودێری سیاسی :دەستوورێكی نوێ پرسی كورد چارەسەر دەكات\nحه‌سه‌ن ئۆزگونه‌ش: به داخه‌وه بزووتنه‌وه‌ى كورد به باشى هه‌ڵسه‌نگاندن بۆ رووداوه‌كان ناكات\nد.حەسەن بارداكچی: له‌پرۆسه‌ى ئاشتى هه‌ده‌په نه‌یتوانى سنوورێك له نێوان خۆى و په‌كه‌كه دابنێ


بارزانی لەگەڵ وەفدەكەی نوری مالكی و هادی عامری كۆبوەوە – تۆڕی میدیایی خەڵک\n2018/07/07 - 5:34 PM\nسەرۆكی پارتی دیموكراتی كوردستان پێشوازی لە وەفدی هاوبەشی دانوستاندنكاری هەردوو لیستی فەتح و دەوڵەتی یاسا كرد و لە كۆبونەوەیەكدا، جەخت لە پەیوەندییە مێژووییەكانی نێوان گەلی كوردستان و هێزە عێراقییەكان و قوربانیدانی هاوبەش لەدژی دیكتاتۆریەت كرایەوە.\nماڵپەری فەرمی مەسعود بارزانی، سەرۆكی پارتی دیموكراتی كوردستان بڵاویكردەوە، ئەمڕۆ شەممە 7ی تەمموز لە سەڵاحەدین، بارزانی پێشوازی لە وەفدی هاوبەشی دانوستاندنكاری هەردوو لیستی فەتح و دەوڵەتی یاسا كردووە.\nبەپێی ڕاگەیەنراوی كۆبوونەوەكە، جەختیان لە پەیوەندییە مێژووییەكانی نێوان گەلی كوردستان و هێزە عێراقییەكان و قوربانیدانی هاوبەش لەدژی دیكتاتۆرییەت كرد.\nڕاشیانگەیاندووە، لە عێراقدا هەموو لایەك بەیەكەوە قۆناغێكی تازە دەستپێبكەن و هەڵەكانی ڕابردوو دووبارە نەكەنەوە و لەپێناو گەیشتن بە سەقامگیری و شەراكەتی ڕاستەقینە تەحەدیاتی سیاسیی ئێستای عێراق تێبپەڕێنن.\nئەوەشخراوەتەڕوو، لۆژیك و عەقلانیەت بكرێتە هەوێنی پڕۆسەی سیاسی و پڕەنسیپەكانی شەراكەت و تەوافوق و هاوسەنگی لە پڕۆسەی سیاسیدا پەیڕەو بكرێت و لەژێر ڕۆشنایی ئەو سێ پڕەنسیپە كوتلەی گەورەی پارلەمانی دابمەزرێت و حكوومەی تازە پێكبهێنرێت.\nڕۆژی شەممە 7ـی 7ـی 2018 لە سەلاحەددین سەرۆك مەسعود بارزانی پێشوازی لە شاندی هاوبەشی دانوستاندنكاری هەردوو لیستی فەتح و دەوڵەتی یاسا كرد. لە دیدارەكەدا شاندی میوان وێڕای ئاماژەدان بە ڕۆڵ و پێگەی سەرۆك بارزانی لە بنیاتانەوەی عێراق و هەروەها ئێش و ئازار و قوربانیدانی دەیانساڵەی گەلی كوردستان، جەختیان لە پەیوەندییە مێژووییەكانی نێوان گەلی كوردستان و هێزە عێراقییەكان و قوربانیدانی هاوبەش لەدژی دیكتاتۆرییەت كردەوە و، داوایان كرد كە لە عێراقدا هەموو لایەك بەیەكەوە قۆناغێكی تازە دەستپێبكەن و هەڵەكانی ڕابردوو دووبارە نەكەنەوە و لەپێناو گەییشتن بە سەقامگیری و شەراكەتی ڕاستەقینە تەحەدیاتی سیاسیی ئێستای عێراق تیبپەڕێنن وە ئەوەیشیان خستەڕوو كە بە بێ تەوافوق و شەراكەتی ڕاستەقینە ناتوانرێ پڕۆسەی سیاسی بەڕێوە بچێت و هیچ دەستكەوتێكیش بۆ هیچ لایەنێك ناهێتە دی. لە بەشێكی تری ئەو دیدارەدا شاندی میوان ڕوانگەی سیاسیی لیستی فەتح و دەوڵەتی یاسایان بۆ سەرۆك بارزانی شی كردەوە و ڕۆشناییان خستەسەر بۆچوونی هەردوو لیستەكە بۆ پێكهێنانی كوتلەی گەورەی پارلەمانی و نووسینەوەی پڕۆگرامی ئیدارەی وڵات لە قۆناغی داهاتوودا. هەر لەو كۆبوونەوەیەدا بیروڕا لەبارەی تەحەدیاتەكان و جێبەجێكردنی دەستوور ئاڵوگۆڕ كرا و هەردوولا لەسەر ئەوە هاوڕا بوون كە پێویستە پەیوەندییە مێژووییەكان و جێبەجێكردنی دەستوور و هەروەها لۆژیك و عەقلانیەت بكرێتە هەوێنی پڕۆسەی سیاسی و پڕەنسیپەكانی شەراكەت و تەوافوق و هاوسەنگی لە پڕۆسەی سیاسیدا پەیڕەو بكرێت و لەژێر ڕۆشنایی ئەو سێ پڕەنسیپە كوتلەی گەورەی پارلەمانی دابمەزرێت و حكوومەی تازە پێكبهێنرێت و پێویستیشە هەموو لایەك بۆ ئەو مەنهەج و بنەمایانە بگەڕێنەوە كە لە دوای 2003 عێراقی تازەی لەسەر بنیاتنرا.\nمەسعود بارزانینوری مالكیهادی عامری


ئەندامێکی مەکتەبی سیاسی یەکێتی: ناوی مردووان لە تۆماری دەنگدان و دەنگدانی مردووان لە هەڵبژاردندا بووەتە فۆلکلۆر\nئەندامێکی مەکتەبی سیاسی یەکێتی: ناوی مردووان لەتۆماری دەنگدان و دەنگدانی مردووان لەهەڵبژاردندا بووەتە فۆلکلۆر\nئەندامێکی مەکتەبی سیاسی یەکێتی نیشتیمانی کوردستان ڕایدەگەیەنێت، ئەنجامدانی هەڵبژاردن و ئاشتکردنەوەی خەڵک و متمانە دروست کردن لایان بۆ بەشداریکردن لە پرۆسەی هەڵبژاردن، پێویستی بە گۆڕینی یاسای هەڵبژاردن و پاککردنەوەی تۆماری دەنگدەرانە لەناوی مردووان.\nلەم گفتووگۆیەدا لەگەڵ دەنگی ئەمەریکا، ستران عەبدوڵا ئەندامی مەکتەبی سیاسی یەکێتی دەڵێت"بنەمای ڕێککەوتنی جیای یەکێتی و گۆڕان لەگەڵ پارتی، تێپەڕاندنی ئەو مەسەلانەیە بە سازان و تەوافق کە ڕەهەندی نیشتیمانیان هەیە، یەکێتی و گۆڕان وەکو دوو هێزی سەرەکی، لەسەر ئەمە لەگەڵ پارتی ڕێککەوتوون، بۆیە پێویستە پێوەی پابەندبن."\nستران عەبدوڵا، ئەندامی سەرکردایەتی یەکێتی نیشتمانی کوردستان\nستران عەبدوڵا ڕوونیشیکردەوە، بە تۆماری ئێستای دەنگدەران و یەک بازنەیی هەڵبژاردن و تێپەڕینی ماوەی یاسایی کۆمیسیۆن، ناتوانرێت هەڵبژاردنێکی پاک و بێگەرد ئەنجام بدرێت، کە جێی متمانەی خەڵک بێت، وتی"خۆ پارتی ئێستا 45 کورسی هەیە و هەموو شتێکی بەدەستە، بەڵام ئێمە دەمانەوێت پرۆسەی سیاسی و دیموکراسی بچێتە پێشەوە، باڵانسی سیاسی گۆڕانکاری بەسەردا بێت، ئێمە نامانەوێت ئەم گۆڕانکاریە بەزۆر بێت، دەمانەوێت لەڕێگەی هەڵبژاردنەوە بێت."\nستران عەبدوڵا بۆ ئەنجامدانی گۆڕانکاری سیاسی و دیموکراسی، دۆزینەوەی دەرەچەی یاسایی و دیموکراسی بەپێویست دەزانێت، دەڵێت"لەکوردستاندا و دەنگدانی مردوان لەهەڵبژاردن دا بووەتە فۆلکلۆر، خەڵک دەڵێن مردووەکانیش دەنگ دەدەن، یان کۆمەڵێک دەستەواژەی وەکو پارتی لە هەڵبژاردن لەچین دەباتەوە، یاخود هەموو کوردێک پارتی بوونێک قەرزارە، ئەمانە بوونەتە بەشێک لە فۆلکلۆری سیاسی و لەخۆرایی نەهاتوون، تەنانەت پارتیەکانیش بۆ گاڵتە دەیڵێنەوە، بۆیە پێویستە ئەمانە چارەسەر بکرێن و چارەسەر کردنیشیان ڕێوشوێنی هەڵبژاردنی پاک و بێگەردی دەوێت."\nمەکتەب سیاسیەکەی یەکێتی ئاماژەی بەوەشکرد، بۆ ئەنجامدانی هەموو هەڵبژاردنێک، هاوشێوەی ئەزموونی بەغدا، جێبەجێکردنی یاسای نوێی هەڵبژاردن پێویستە، وتی"دانانی یاسای نوێی هەڵبژاردن لە عێراق، دەرئەنجامی ئەو کەم و کوڕیانەبوو کە لەیاسای پێشووتر هەبوون، خەڵک خۆپیشاندانی لەدژ ئەنجامدا، بۆیە پێویستە ناڕەزایەتیەکانی خەڵک بخرێتە نێو پرۆسەی سیاسی و دیموکراسیەوە، تا خەڵکی ناڕازی بێنە سەر سندوقەکانی دەنگدان."\nسەبارەت بە دەرئەنجامی کێشمەکێشی نێوان یەکێتی و پارتی لەسەر هەڵبژاردنی داهاتووی پەرلەمانی کوردستان، ستران عەبدوڵا بەپێویستیزانی پارتی کە خۆی بەزۆرینە دەزانێت، گوێ لە ڕای هێزە سیاسیەکانی تر بگرێت، کە ئەو هێزانە بریتین لەیەکێتی و گۆڕان و ئیسلامیەکان و نەوەی نوێ، وتی"ئەم هێزانە ڕای جیاوازیان هەیە، بەڵام هاوڕان لەسەر ئەوەی هەڵبژاردن بەجۆرێک ئەنجام بدرێت، خزمەت بەپرۆسەی دیموکراسی بکات، پارتی ڕێگری دەکات و نایەوێت هەڵبژاردن گوزارشت لە خواستی خەڵک بکات، ئەمەشیان بردووەتە ئەو قاڵبەوە، گوایە ئەوان هەڵبژاردن دەکەن و خەڵکی تر نایکات، لەکاتێکدا هەموو لایەنەکان لەگەڵ هەڵبژاردندان، بەڵام لەهەل و مەرج و ڕێوشوێنی باشدا."\nبەبڕوای مەکتەب سیاسیەکەی یەکێتی، ئیدارەدانی ناکۆکیە سیاسیەکانی هەرێم پێویستە، لەکاتێکدا هەندێک لایەن وانیشانی دەدەن، گوایە ناکۆکیەکان سەردەکێشێت بۆ شەڕی ناوخۆ، بەڵام وەک ستران عەبدوڵا دەڵێت"یەکێتی ناهێڵێت جارێکی دیکە شەڕی ناوخۆ سەرهەڵبداتەوە، نەک تەنها یەکێتی، تێکۆشەران و هەموو لایەنەکان قەبوڵ ناکەن ململانێی سیاسی سەربکێشێت بۆ شەڕ و ئاژاوە، بۆیە ئیدارەدانی سیاسی ناکۆکیەکان پێویستە."\nجەختیشیکردەوە"پێویست ناکات خەڵک لە هەڵایسانی شەڕی ناوخۆ بترسێ، دەبێت ڕێگە بەبیروڕای جیاواز بدرێت، دەبێت گەشەی دیموکراسی ببێتە ئەنجامی ناکۆکیە سیاسیەکان، کارێکی خراپە گەر ناکۆکیە سیاسیەکان چارەسەر نەکرێن، کارێکی باشیش نیە، ئەم ناکۆکیانە بۆ بەزۆر سەپاندنی ویستەکانمان و ئیفلیج کردنی پرۆسەی سیاسی بەکاربهێنین."\nسەبارەت بە ناکۆکی نێوان یەکێتی و پارتی لەبەغدا، ستران عەبدوڵا ئەندامی مەکتەبی سیاسی یەکێتی باسیلەوەکرد، عێراق لەسەر بنەمای تەوافقی سیاسی دامەزراوە، ئەم تەوافقە بۆ ئەو وڵاتانە گرنگن کە زیاد لە نەتەوەیەک و پێکهاتەیەک و مەزهەبێک تێیاندا دەژین،نابێت وڵاتە فرە پێکهاتەکان بەو وڵاتانە بەراورد بکرێن کە هیچ کێشەیەکی دیموکراسیان نیە، وتی"دیموکراسی تەوافقی بنەمای پرۆسەی سیاسی عێراقە، بنەمای پاراستنی مافەکانی گەلی کوردە، گەرنا شیعە بەتەنها، یاخود شیعە و سونە پێکەوە دەتوانن زیان بەمافەکانی گورد بگەیەنن."\nوتیشی"پرۆسەی سیاسی لە عێراق و دەستورەکەی زیاتر لە فلتەرێکی تێدایە، تا زۆرینەی سادە نەبێتە هۆی پێشێلکردنی مافی نەتەوە و پێکهاتەکان، ئەو فلتەرانە بۆ پاراستنی تەوفقی سیاسین، دەبێت کورد پێش هەموو لایەک بەرگری لە تەوافقی سیاسی بکات، نەک لە پێناو پۆستی سەرۆک کۆماردا، هەموو ئەو خواستانە هەڵبوەشێنرێتەوە کە سەد ساڵە کورد کاری لەسەر دەکات."


دەسەڵاتدارێتی و درۆ: نەمانی متمانە بە ھیچ شتێک\nھەر حوکمڕانییەکیش بە درۆکردن دەستیپێکرد و درۆکردن کۆڵەکەی سەرەکیی دەسەڵاتدارێتیەکەی بوو، وایلێدێت بەردەوام ھەم پێویستی بە درۆی تازە و ھەم بە سەرلەنوێ داڕشتنەوەی درۆ کۆنەکانی ھەبێت. لەم ڕووەوە مێژوویەک بۆ خۆی و بۆ کۆمەڵگاکەی دروستدەکات کە ژێرخان و بناغەکەی درۆکردنە. تەفسیرەکانی بۆ خۆی و بۆ دیاردەکان و بۆ کۆمەڵگاش ھەر لەسەر درۆ ھەڵچنرابن. ئەوەی ئێستا لە ھەرێمدا ڕوودەدات گەیشتنە بەم خاڵی باوەڕنەمانەی کۆمەگایە بە ھیچ شتێک، لە ڕێگای ئەزموونکردنی گواستنەوە لەم درۆەوە بۆ ئەویتر. ئەوەی باڵادەستە دروستبوونی جۆرێکە لە بەدگومانیی بەھێز کە وادەکات ھەموو شتەکان بەیەکتری یەکسان بکرێن و درۆ بچێتە شوێنی ڕاستیی و ڕاستیش وەک درۆیەکی تر مامەڵەبکرێت. ئەمەش وادەکات کەسەکان توانای جیاکردنەوەی باش لە خراپ و توانای داوەریکردن و حوکمدان بەسەر باش و خراپدا وونبکەن. درۆی دەسەڵات وەک درۆی ئەم یان ئەو تاکەسی ناو کۆمەڵگا نییە، درۆی دەسەڵات کۆمەڵگایەک دروستدەکات ھەموو متمانە و باوەڕێک بە ڕاستییەکان لەدەستبدات. گومانکردن لە ھەقیقەتی بوونی کۆرۆنا وەک ھەڕەشەیەکی گەورە لەمڕۆدا بەشێکە لەم وێنە گەورەیەی لەدەستدانی باوەڕ و متمانە بە ھەمووشتێک


دەنگدانەوەی ڕێپێوانی بیست و دووی بەهمەن لە میدیا هەواڵییەکانی وڵاتانی عەرەبی - SAHAR KURDISH (Sorani)\nدەنگدانەوەی ڕێپێوانی بیست و دووی بەهمەن لە میدیا هەواڵییەکانی وڵاتانی عەرەبی\nFeb 11, 2019 16:33 Asia/Tehran\nئامادەبوونی بەرفراوانی خەڵکی ئێران لە چلەمین ساڵوەگەڕی سەرکەوتنی شۆڕشی ئیسلامی لەنێو میدیا هەواڵییەکانی وڵاتانی عەرەب، دەنگدانەوەی بەرفراوانی بوو.\nچین و توێژە جۆربەجۆرەکانی کۆمەڵگای ئێران ئەمڕۆ دووشەممە لە چلەمین ساڵوەگەڕی سەرکەوتنی شۆڕشی ئیسلامی هاوکات لەتاران و زیاتر لە هەزار شار و دە هەزار گوندولادێ، جارێکی دیکە پەیمانیان نوێکردەوە لەگەڵ ئارمانجەکانی حەزرەت ئیمام خومەینی(ڕە)- دامەزرێنەری کۆماری ئیسلامیی و حەزرەتی ئایەتوڵڵا خامەنەیی ڕێبەری باڵای شۆڕشی ئیسلامی.\nمیدیا عەرەبییەکان لەوان کەناڵی ئەلمەیادین بە بڵاوکردنەوەی هەواڵ و ڕاپۆری هاوپێوەند بە ڕێپیوانی چلەمین ساڵوەگەڕی سەرکەوتنی شۆڕشی ئیسلامیی ئێران، ڕایانگەیاند: خەڵکی ئێران لە تاران وگشت شار و لادێ جۆربەجۆرەکانی ئەو وڵاتە بەدروشمی"نەمان بۆ ئەمریکا" و"نەمان بۆ ئیسرائیل" جارێکی دیکە سەرکەوتنی شۆڕشی ئیسلامییان کردە جێژن.\nکەناڵی "ئەلمەسیرە" ی یەمەن لە دەنگدانەوەی ڕێپێوانی ملوێنیی خەڵکی ئێران لە چلەمین ساڵڕۆژی سەرکەوتنی شۆڕشی ئیسلامی، بە بڵاوکردنەوەی وێنەو فیلمی ڕاستەوخۆی ڕێپێوانەکان لە تاران، وتاردانی سەرۆکی کۆماری ئیسلامیی ئێرانی بڵاو کردەوە.\nکەناڵی قەتەریی"ئەلجزیرە" ش بە بڵاوکردنەوەی ڕاستەوخۆی ڕێوڕەسمی ڕێپێوانی خەڵکی تاران لە چلەمین ساڵوەگەڕی سەرکەوتنی شۆڕشی ئیسلامی و وتاردانی "حەسەن ڕۆحانی" سەرۆکی کۆماری ئیسلامیی ئێران، لەزمان ناوبراو ڕایگەیاند: دوژمنان ناتوانن ئامانجە نگریسەکانیان مسۆگەر بکەن.\nکەناڵی هەواڵیی "ئەلمەنار"یش بە بڵاوکردنەوەی هەواڵی هاوپێوەند بە ڕێپێوانی بەربڵاوی خەڵک لەتاران و گشت پارێزگاکانی ئێران لە رۆژی بیست و دووی بەهمەن ڕاپۆری دا: خەڵکی ئێران یەکدەنگ لە ڕێپێوانی سەرکەوتنی شۆڕشی ئیسلامی شانازیان کرد بە دەسکەوتەکانی چل ساڵی ڕابردووی وڵاتەکەیان.\nڕێپێوانی چلەمین ساڵوەگەڕی سەرکەوتنی شۆڕشی ئیسلامیی ئێران ئەمڕۆ دووشەممە لە سەرتاسەری ئێرانی ئیسلامی بەڕێوە چوو. ئامادەبووانی ڕێپێوانەکە لە بەشێک لە بڕیارنامەی کۆتایی چلەمین ساڵوەگەڕی سەرکەوتنی شۆڕشی ئیسلامی ، بە شەرمەزارکردنی شەڕی دەروونی و بایکۆتی ئابووریی دوژمنان، بانگەوازی هەمووانیان کرد بۆ هەلناسی، ئامادەبوونی بەئاگایانە لە گۆڕەپانەکانی شۆڕشی ئیسلامی و بەرەنگاربوونەوەی جیددیی دەنگۆسازکردن و یارمەتیدانی کاربەدەستان لە چارەسەریی گرفتە ئابوریەکان، پاڵپشتی لە کاڵای ئێرانی و پاراستنی یەکێتی و یەکڕیزیی نیشتمانی.\nپێشاندرانی مووشەکەکانی"قەدر" بەبڕی دوو هەزار کیلۆمتر، "زولفەقار" بەبڕی٨٠٠ کیلۆمەتر و هەروەها مووشەکی"قیام" بەبڕی٧٠٠کیلۆمتر لەسەر ڕێگای ڕێپێوانی بیست و دووی بەهمەن لە تاران، لەگرینگترین نمایش وپێشاندانە تایبەتییەکانی ڕێپێوانەکە بوو.